Раил Сарбаев: Торлаҡ шарттарын яҡшыртыуға мохтаж ветерандарҙы торлаҡ менән тәьмин итеү - өҫтөнлөклө мәсьәлә\n22 Апрель 2010, 13:29\n«2005 йылдың 1 мартына тиклем иҫәпкә баҫҡан ветерандарҙы торлаҡ менән тәьмин итеү буйынса Рәсәй Президенты йөкмәткән бурыс республикала үтәлде», — тине Башҡортостан Хөкүмәте Премьер-министры Раил Сарбаев, БР Дәүләт Йыйылышы депутаттары алдында сығыш яһағанда.\nРәсми мәғлүмәттәр буйынса, 2005 йылдан алып 2009 йылға тиклемге арала муниципаль берәмек саралары иҫәбенә 332 һуғыш ветераны торлаҡ менән тәьмин ителгән.\nФедераль бюджет средстволары иҫәбенә, һуңғы биш йыл эсендә, Бөйөк Ватан һуғышының 502 ветераны фатир алған.\nРеспубликала шулай уҡ 2005 йылдың 1 мартынан һуң сиратҡа баҫҡан ветерандарҙы торлаҡ менән тәьмин итеү буйынса эштәр йәйелдерелә, тип билдәләне Премьер-министр. Был исемлектә 1553 ветеран. 383 ветеранға торлаҡ һатып алыуға социаль түләү билдәләү тураһында таныҡлыҡ тапшырылған (мәғлүмәттәр 1 апрелгә ҡарата бирелә). Раил Сарбаев әйтеүенсә, ағымдағы ай аҙағына тиклем йәнә 200 таныҡлыҡ тапшырыласаҡ, улар ярҙамында ветерандар төҙөлөп ятҡан йорттан, шулай уҡ икенсел баҙарҙа ла торлаҡ һатып алыу хоҡуғына эйә.\nӘлеге ваҡытта ветерандарҙың, һуғышта ҡатнашыусы һәм инвалид ҡатындарының, тыл хеҙмәтсәндәренең барыһының да торлаҡ шарттары тикшерелгән, һәр береһенең адреслы ярҙам алыуға мохтажлығы билдәләнгән. Торлаҡ шарттарын яҡшыртыуға мохтажлыҡ кисермәгән ветерандар йәшәгән урыны буйынса торлаҡҡа, йорт-ҡаралтыһына ремонт, ихатаһын төҙөкләндереү һәм башҡа төрлө социаль-көнкүреш проблемаларын хәл итеү кеүек ярҙам күрһәтеүгә иҫәпкә ҡуйылған. 8 апрелгә ҡарата 200 ветеранға бындай ярҙам күрһәтелгән.\nТеги:бр дәүләт йыйылышындахөкүмәт сәғәте


Кушнаренко районында мәктәп производство бригадалары слеты бара\nБыл сара тергеҙелеүгә бишенсе йыл. Ауыл хужалығы һөнәрҙәренә һөйөү тәрбиәләүсе сараға Республиканың 11 районынан киләсәктә яҙмышын ер менән бәйләйәсәк ҡыҙҙар һәм егеттәр йыйылған.\nУҡыусыларҙың производство бригадалары бишенсегә Кушнаренко ерендә йыйыла. Ауыл хужалығы һөнәрҙәрен үҙ итеүселәр өсөн бында бөтә шарттар ҙа тыуҙырылған. Кушнаренко ауыл хужалығы техникумы базаһында тупланыусы командалар сәмле ярышҡа керешкән дә инде.\nАйгиз Сәләмов, Әлшәй районы Ҡыпсаҡ-Асҡар мәктәбе уҡыусыһы:\n«Күңелем һәр ваҡыт ергә тартыла. Килсәктә лә мин ауыл хужалығы менән бәйле һөнәр һайлап ерҙә эшләргә теләйем».\nАйгиз Сәләмов кеүек таһыллы егеттәр баҫыуҙа бураҙналар ярһа, ҡыҙҙар матурлыҡ тыуҙыра. Улар башлыса үҫемселек һәм баҡсасылыҡ өлкәһендә тәжрибә туплай.\nӘлфиә Ғәскәрова, Ауырғазы районы Мораҙым мәктәбе уҡыусыһы: «Миңә баҫыусылыҡ оҡшай.Бындай слетта тәүгә ҡатнашам.Бойҙай ултыртам.Уны азот менән ашлайым».\nСлетҡа Ишембай районы Әхмәр ауылынан килеүсе Гөлназ Хәмиҙуллина иһә баҡса үҫтерергә ярата. Был слет уға тәжрибә арттырып, баҡсасылыҡ хаҡында күп мәғлүмәт бирәсәк.\nМәктәп производство бригадалары слеты еңеүселәре араһынан Рәсәй күләмендәге ярышта ҡатнашыу өсөн йыйылма команда ла төҙөләсәк. Үҙмерҙәр араһында сәм һәм ярыш уятыусы слет барышын абруйлы ғалимдар баһалай.\nХарис Фазлыйәхмәтов, ауыл хужалығы ғилми-тикшеренеү институтының Кушнаренко селекция үҙәге ғилми хеҙмәткәре: «Ошондай слеттар кәрәк. Улар балаларҙың теоретик һәм практик белемдәрен нығытырға ярҙам итә».\nЙылына ике тапҡыр ойошторолған слетҡа башлыса ауыл тормошон һәм шөғөлдәрен яҡшы белгән 8- 11 cиныф уҡыусылары йыйылған. Каникулдарын файҙалы шөғөл менән үткәреүсе ҡыҙҙар һәм егеттәр киләсәктә ауыл хужалығында үҙ һүҙен төплө эш менән нығытасаҡ.


Саҡсауыл — Башҡорт Википедияһы\nHaloxylon Fenzl, 1851\nСаҡсауыл (лат. Halóxylon) (ҡаҙ. Сексеуіл) — Марь (Chenopodioideae) төрөнә ҡараған, сүллектәрҙә урман булып үҫә торған ҡаты, әммә һыныусан ағас (саҡсауыллыҡтар). Үҙәк Азия һәм ғәрәп илдәрендә унға яҡын төрө бар. Уларҙың өс төрө : аҡ саҡсауыл, Зайсан саҡсауылы һәм ҡара саҡсауыл Ҡаҙағстанда үҫә. Дөйөм алғанда, улар был республикала 48% урман фондын биләй (15 млн гектар). Төркмәнстанда — 6 миллион гектар, Үзбәкстанда-0,6 млн гектар майҙанда үҫә .\n2 Биологик тасуирламаһы\nУшаков Дмитрий Николаевич фекеренсә, атама ҡаҙаҡса «сексеүил» тигән һүҙҙән килеп сыҡҡан. Мәктәп этимологик һүҙлегендә атама XIX тыуатта төрки телдәрҙән алынған тип яҙылған.\nБиологик тасуирламаһы[үҙгәртергә | вики-тексты үҙгәртергә]\nҠыуаҡ йәки ҙур булмаған, йәш ботаҡтары һыныусан, тарбаҡлы ағас (бейеклеге 1,5—12 м). Япраҡтары ваҡ,төҫһөҙ тәңкә кеүек, бер-береһенә ҡапма-ҡаршы урынлашҡан.Фотосинтезды йәшел ботаҡ ғәмәлгә ашыра. Ике енесле сәскә, бөрөһөндә 4-әрләп ултыра. Сәскә төбөндә 5 яры кеүек япраҡ, улар орлоҡҡа ҡанат кеүек беркетелгән була. Тамыр системаһы ҡеүәтле, 10-11 м тәрәнлеккә китә. Олоно тигеҙһеҙ, ныҡ, әммә ҡайһы берҙә мурт булып китә. Ҡайырыһы аҡ, ҡара йәки көрән.\nThe Plant List мәғлүмәт базаһында күренеүенсә (2013) , 9 төрө бар \nБөтә төрҙәре лә Азия сүллектәрендә йәки ярымсүллектәрендә үҫә.\n↑ Ареал саксаула зайсанского (Haloxylon ammodendron (C.A.Mey) Bunge). Проект «Агроэкологический атлас России и сопредельных стран: экономически значимые растения, их болезни, вредители и сорные растения» (17 сентября 2007)\nhttps://ba.wikipedia.org/w/index.php?title=Саҡсауыл&oldid=838288 ҡабул ителгән\nБыл бит һуңғы тапҡыр 09:22 10 октябрь 2018 үҙгәртелгән.


Остеопорозды дауалауҙың яңы алымы\nҠыуатов исемендәге Республика клиник дауаханаһында зарарланған тубыҡҡа компьютер навигацияһы ярҙамында операция эшләнде. Ҡоролма әле Рәсәйҙең ни бары ике ҡалаһында ғына бар. Баш ҡалаға ул хирургтарҙың тәжрибәһен камиллаштырыу маҡсатында килтерелгән.\nФәниә Ғәлиуллина ошо көндәрҙә уң аяғының тубыҡ быуындарына имплантант ҡуйҙырған. Быға тиклем таяҡһыҙ атлай алмаған ханым операция ярҙамында оҙаҡламай аяҡҡа баҫасаҡ. Һул аяғына былтыр операция эшләткәс, быуындары һыҙлауҙан туҡтай, сәләмәтлеге нығына. Табиптар тулыһынса дауаланыу өсөн ике аяғымды ла дауаларға ҡуштылар, ти ул.\nОперация остеопароз менән ауырыусыларға тәғәйенләнгән. Быуын кимерсәге ашалып, күсәренән сығыу сәбәпле аяҡ һыҙлай башлай. Бынан тыш һөйәктәре кәкрәйеүе күҙәтелә. Һөҙөмтәлә күптәр аяҡтан яҙа. Был ауырыуҙы быуындарҙы рентгенҡа төшөрөп билдәләп була.\nОперация барышында тубыҡ быуындары алынып уның урынына тимер имплатант - эндопротез ҡуйыла. Бындай дауалау алым клиникала 20 йыл самаһы ҡуллыныла. Быға тиклем имплатанттарҙы урынлаштырыу урынын хирург үҙе билдәләгән. Әммә был ысулдың етешһеҙлектәре лә бар. Кеше күҙе яһалма һөйөкте теүәл генә урынына ултырта алмай, ә компьютер навигацияһы был эште уңышлыраҡ башҡара. Операция алдынан аяҡҡа махсус датчиктар ҡуйыла. Компьютер экранында һөйәк-быуындарҙың урынлашыуы күренә.\nЭндопротез ҡуйыу алдынан хирургтар һынау өсөн тәғәйенләнгән протез урынлаштырып, уның аяҡҡа тура килеүен тикшерә. Һуңынан ғына кәрәкле үлсәмдә яһалма һөйәк урынлаштырыла. Операциянан һуң 10-12 көндән пациент аяҡҡа баҫа. Иң мөһиме - ваҡытында күнекмәләр яһап тороу.\nОстеопароз- элек оло йәштәгеләр ауырыуы булһа, һуңғы йылдарҙа сир йыш ҡына йәштәрҙә лә осрай. Табиптарға көнөнә 80 пациент ошо ауырыу менән мөрәжәғәт итә. Бөгөнгө көндә республикала 2 меңдән ашыу кеше операцияға сиратта тора. Заманса технологиялар ҡулланыу табиптарҙың эшен еңеләйтә. Әгәр ҙә элек тубыҡ быуынына операция яһатырға 10 йыл сират көтөргә тура килһә, хәҙер күпкә кәмерәк.


Йөрөшбаев Нәсүр Әндәрйән улы | Первый Башкирский конный полк "Любизар"\nЙөрөшбаев Нәсүр Әндәрйән улы\nНәсүр Әндәрйән улы Йөрөшбаев — журналист, кинорежиссёр, сценарист.\nЙөрөшбаев Нәсүр Әндәрйән улы 1961 йылда Пермь өлкәһе Барҙы районы Чалкау ауылында тыуған. Сығышы менән ғәйнә башҡорттарынан.\n1978 йылда Барҙы урта мәктәбен, ә 1981 йылда — зооветеринария техникумын тамамлай.\nСовет армияһы сафтарында хеҙмәт иткәндән һуң, «Рассвет» («Таң») Барҙы район гәзитендә корреспондент булып эшләй.\n1989 йылда Ҡазан дәүләт университетының журналистика факультетын тамамлай, шул уҡ университеттың студенты булған немец ҡыҙына өйләнә һәм ГДР-ға күсә. Башта Дрезден эргәһендәге ауылда, һуңыраҡ — Лейпциг ҡалаһында йәшәй, Саксония телевидениеһында оператор, журналист булып эшләй.\nНаполеон Бонапарт ғәскәрҙәренә ҡаршы һуғыштарҙа ҡатнашҡан башҡорт яугирҙарына Лейпцигта һәйкәл ҡуя. Монумент ябай таштан тора, унда атлы яугир төшөрөлгән һәм өс телдә — немец, башҡорт һәм урыҫ телдәрендә артабанғы яҙма уйылған: «Халыҡтарҙың 1813 йылғы һуғышы. Башҡорт халҡының Рус ғәскәрҙәре сафында һуғышҡан яугир улдары иҫтәлегенә».\n2002 йылда «Трасса» тигән тәүге документаль фильмын төшөрә, ул «Уренгой — Помары — Ужгород» газ үткәргесенең төҙөлөшө хаҡында бәйән итә. «Изге Алексей сиркәүе» («Церковь святого Алексия») тип аталған икенсе фильмы Лейпциг янында Наполеон армияһы һәм союздаш ғәскәрҙәре араһында булған Халыҡтар һуғышына бағышланға


Августа эш күп\n23 Август 2018, 14:08\nАвгуст—йәйҙең һуңғы айы. Яйлап эҫе көндәр артта ҡала. Иртән томандар төшөп, һалҡын елдәр иҫә башлай. Был үҙгәрештәр баҡсалағы үҫемлектәргә лә тәьҫир итмәй ҡалмай.Август айында баҡсала еләк-емеш һәм йәшелсә йыйыуҙан тыш тағы ла ни эшләргә мөмкин?\nАвгуст—йәйҙең һуңғы айы. Яйлап эҫе көндәр артта ҡала. Иртән томандар төшөп, һалҡын елдәр иҫә башлай. Был үҙгәрештәр баҡсалағы үҫемлектәргә лә тәьҫир итмәй ҡалмай.\nАвгуст айында баҡсала еләк-емеш һәм йәшелсә йыйыуҙан тыш тағы ла ни эшләргә мөмкин?\nЕмештәре йыйып алынған ҡыуаҡ һәм ағастарҙы ентекләп тикшереп, кипкән, һынған, ауырыу ботаҡтарын ҡырҡа башларға була. Ботаҡтарҙа эленеп торған серек, кипкән емеш ҡалдыҡтарын өҙөп алып юҡ итергә кәрәк, сөнки улар төрлө сир сығанағы булып тора. Уларға зарарлы ҡоротҡостар, бөжәктәр ҙә эйәләй. Уңышты йыйып алғас та ағас олондарын 1 процентлы тимер йәки баҡыр купоросы менән эшкәртеү ҙә яҡшы һөҙөмтә бирә.\nМин, мәҫәлән, ҡарағатты йыйып алғас та үләндәрен йолҡоп, төптәрен тамырҙарына зыян килтермәҫлек итеп кенә йомшартҡас, мул итеп мал тиҙәге түгәм дә һыуыҡтар төшөп, ер туңа башлағансы мул итеп һыу һибеп торам. Бер йыл да ҡарағатһыҙ ҡалғаным юҡ. Сөнки сәскә бөрөләре көҙ үк барлыҡҡа килә башлай.\nҠурай еләгенең быйыл еләк биргән ботаҡтарын төбөнән ҡырҡып, йәштәренең остарын өҙөргә тәҡдим итәләр. Шулайтһаң улар яҡшыраҡ ҡышлай.\nБөтә еләк-емеш ағастарының да төптәрен көҙ үк йомшартып, тиреҫ һәм ағас көлө менән ашларға тырышырға кәрәк, сөнки улар көҙөн азот һәм калийға ҙур мохтажлыҡ кисерә.\nАвгуст—баҡсасылар өсөн бик мөһим ай. Мул булып үҫкән йәшелсәләрҙе йыйып алып эшкәртеүҙән тыш, баҡсала бушап ҡалған ергә лә иғтибар кәрәк: ҡул теймәгән үләндәрҙе йолҡоп, ҡойолған япраҡтарҙы йы-йып алып компостҡа һалырға мөмкин. Бушаған ергә шунда уҡ икенсе нәмә ултыртырға тырышмағыҙ, ер бер-ике аҙна ғына булһа ла ял итергә тейеш. Ә бына редисканы бөгөн үк сәсә һалырға кәрәк. Һуңламаһағыҙ, көҙгә тиклем тағы бер тапҡыр һутлы, витаминлы ҡыҙыл тамыр ашап кинәнерһегеҙ.\nАвгуста картуф, йәшелсәләрҙе ҡышҡылыҡҡа һаҡларға һалыр алдынан, баҙҙарҙы киптереп, дезинфикциялап ҡуйыу зарур. Бының өсөн көкөрт шәшкеһен яндырып баҙҙы өс тәүлеккә ныҡ итеп ябып ҡуйырға кәрәк. Шу- лай эшләһәң, унда төрлө микробтар ҙа үлә, ҡышын сысҡандар ҙа ҡаҡшатмаҫ.


Медицина өлкәһендә яңы асыш | ГТРК «Башкортостан» — Новости Уфы и РБ\n16 ноября 2018 — 16:57 ГТРК «Башкортостан»\nОрганизмдың ҡайһы аллергик сирҙәргә бирешеүсәнлеген асыҡлар өсөн күп ваҡыт та, табип юлламаһы ла кәрәкмәй. Һәр теләгән кеше генетик тикшереүҙәр аша буласаҡ ауырыуҙы туҡтата ала. Биохимия һәм генетика институты хеҙмәткәрҙәре ғилми тикшереү өсөн республика премияһына лайыҡ булды. Тәү ҡарамаҡҡа бәләкәй генә булып күренгән ДНК медузаһы кеше организмының ҙур мәғлүмәте булып тора. ДНК-ны тәүҙә махсус препаратта тикшерәләр. Уның бөтә үҙенсәлектәре шунда уҡ компьютерҙа сағыла. Ҡулланылған дарыуҙарҙы, зарарлы матдәләрҙе кеше организмы төрлөсә ҡабул итә. Нәҫелдән килгән сирҙе, аллергияны ла махсус препарат аша ҡарайҙар. Тап ошо ДНК-нан кешенең биологик структураһы тикшерелә. Биш миллилитр ҡандан яҡынса 4-5 метр оҙонлаҡтағы ДНК сыға. Анализдан һуң кешенең ниндәй ауырыуға дусар булғанын белеп була. Кеше организмының теләһә ниндәй аллергияға бирелеүе беҙҙең заманда актуаль проблемаларҙан һанала. Биохимия һәм генетика инстиутында ун йыл дауамында ғилми хеҙмәткәрҙәр махсус препарат аша аллергияның барлыҡҡа килеүенән ҡотолоу маҡсаты менән тикшереү үткәргән. Бының өсөн уларға 2014-се йылда патент бирелгән. Сит ил белгестәре менән аралашыу һәм аллергия буйынса төрлө статьялар баҫтырыу-тикшереү эшенең һөҙөмтәһен иҫбатлай. Теләгән һәр кеше аллергик сирҙәргә юл ҡуймау йә иһә уны алдан уҡ хәстәрләү өсөн анализдар тапшырып ваҡытында дауалай ала. Аллергик сирҙәр буйынса тикшереүҙәр үткәргән хеҙмәткәрҙәр хәҙер фән һәм техника өлкәһендә республика премияһына лайыҡ. Уларҙың ғилми асыштарына Башҡортостан табиптары ла ҡыҙыҡһыныу белдерә.


Иммунитетың ныҡ булһын, тиһәң...\n21 Декабрь 2021, 11:02\nҠыш – һәр беребеҙҙең, бигерәк тә балаларҙың, һаулығы өсөн ҡатмарлы осор. Һалҡын көндәр етеү менән төрлө ауырыуҙарға, вирустарға бирешеүсәнбеҙ. Ҡышҡыһын иммунитетым көслө, шәп булһын, тиһәң, түбәндәге кәңәштәрҙе үтәргә тырыш.\nЙыш хәрәкәтлән. Лейкоциттарҙың әүҙемлеге күтәрелер, организмың бөтә көсөн һалҡын тейеү менән көрәшергә йүнәлтер. Көн тәртибеңдә йүгереү, гимнастика, фитнес һәм башҡа спорт төрҙәре менән шөғөлләнеүгә урын ҡалдыр. Иң мөһиме - ул күңелеңә яҡын булһын. Артығынан күп шөғөлләнеп, иммунитетыңа зыян яһай күрмә!\nВитаминдар комплексын ҡуллан. Мультивитаминдар ҡулланыу иммун системаһын нығыта, организмдың тонусын күтәрә. Улар ярҙамында ауырыу еңелерәк үтә, өҙлөгөү булмай.\nКөн тәртибең булһын. Организмың төрлө ауырыуҙарға ҡаршы тора алһын, тиһәң, көн тәртибен теүәл үтәргә тырыш. Тәүлегенә 8 сәғәттән дә кәм йоҡлама, туҡланыу ҙа айырым бер ваҡытта ғына булырға тейеш.\nСыныҡ. Һалҡынға өйрәнеү, бирешмәү өсөн бассейнда йөҙөү, һыу менән ҡойоноу, контраст душ кереү файҙалы. Әммә сынығыуҙы әкренләп кенә башларға кәрәк. Шунда уҡ эҫе һыу менән һалҡынды аралаштырырға ярамай. Иң мөһиме – һыу температураһын әҙләп кенә, организмыңа яраҡлаштырып ҡына түбәнәйтергә кәрәк.\nДөрөҫ туҡлан. Иммун системаһы дөрөҫ эшләһен өсөн уға витамин һәм микроэлементтар кәрәк. Шуға ла (бигерәк тә вируслы ауырыуҙар осоронда) яҡшы туҡланыу зарур. Һоло бутҡаһы, составында Омега 3 күп булған төрлө балыҡ ризыҡтары, йәшелсә һәм емеш-еләк рационда мотлаҡ булырға тейеш.


«Киске Өфө» гәзитенең сайты - №31, 31 июль - 6 август 2021 - Информационные страницы\n№31, 31 июль - 6 август 2021\nОшо көндәрҙә Башҡортостан Республикаһы Башлығы Радий Хәбиров Совет майҙанындағы реконструкция эштәре менән танышты.\nБында эштәр былтыр йәйгеһен башланғайны. Тәүге проект буйынса Совет урамындағы ҡарт йүкәләрҙе киҫеү күҙаллана ине, әммә өфөләр уларҙы һаҡлап ҡалыу мәсьәләһен күтәрҙе. Төҙөкләндереү проектына Башҡортостандың Ҡалаларҙы үҫтереү институты ла ҡушылды. Ағастарҙы дендрологтар тикшереп, уларҙың ҡайһы берҙәренең торошо яҡшы булыуын һәм тағы ла бер нисә йыл ултырыу мөмкинлеген билдәләгәндән һуң, 30 йүкәне һаҡлап ҡалырға ҡарар ителде. Артабан ҡарт ағастар яйлап йәш үҫентеләр менән алмаштырыласаҡ.\nМайҙандағы эштәргә килгәндә, уның биләмәһе 6 метрға киңәйгән, подряд ойошмаһы белгестәре фонтанды ебәреүҙе тамамлай. Яҡын арала бында видеокүҙәтеү камералары һәм интернетҡа сымһыҙ инеү өсөн база станциялары урынлаштырыласаҡ. Бынан тыш, майҙанда төп урынды 112-се Башҡорт кавалерия дивизияһының легендар комдивы, Рәсәй Геройы Миңлеғәли Шайморатовҡа ҡуйылған һәйкәл алып торасаҡ.\nСовет майҙанын төҙөкләндереү проектына ярашлы, уның юл ҡатламы яңыртыласаҡ, ямғыр һыуын ағыҙыу канализацияһы һәм тротуарҙар, яҡтыртыу системаһы алмаштырыла, шулай уҡ Мифтахетдин Аҡмулла исемендәге Башҡорт дәүләт педагогия университеты алдында студенттар скверы, Нариман Сабитов исемендәге 1-се балалар музыка мәктәбе алдында сквер булдырыласаҡ. Әйтеп үтелгәнсә, ағастар ҙа өлөшләтә алмаштырыласаҡ, ҡарт ағастар урынына саған, миләш, сирень һәм башҡа ҡыуаҡтар ултыртыласаҡ.\nБөгөнгә бында төп төҙөлөш-монтаж эштәре тамамланған. Радий Фәрит улы майҙандағы эш барышы менән танышҡас, бында ял көндәрендә Пушкин урамынан Октябрь революцияһы урамына тиклем участкала транспорт хәрәкәтен сикләү мөмкинлеген ҡарарға ҡушты. Йәғни Совет майҙаны һәм уның эргә-тирәһендәге майҙан йәйәүлеләр зонаһына әйләнеүе ихтимал. "1 сентябргә Өфөнөң тарихи үҙәгенең был өлөшөн төҙөкләндереүҙең төп этаптарын тамамларға, Совет майҙанын һәм уның тирә-яғын ҡала халҡы өсөн хәүефһеҙләндерергә, төҙөлөш сүп-сарын таҙартырға, транспорт ағымы өсөн ҡоймалар һәм бордюрҙар ҡуйырға кәрәк", - тине ул.\nТАБИПҠА ЛА ЫШАНМАҺАҢ...\nПрививка һеҙҙең сирләмәүегеҙгә гарантия бирмәй. Ул бары тик хәл-тороштоң реанимацияға барып етмәҫен генә гарантиялай. Беҙҙең вакциналарҙың хатта үҙгәреп торған вирусҡа ла ҡаршы тороуы дәлилләнә.\nПЕНСИЯЛА ЙӘШӘҮ ЯҠШЫ, ПЕНСИЯҒА ЙӘШӘҮ НАСАР\nБашҡортостанда 2020 йыл аҙағына 533 мең өләсәй һәм 316 мең олатай бар ине. Алтмыш йәштән алып 74 йәшкә тиклемге ҡатламда өлкән йәштәге һәр мең иргә 1450 ҡатын-ҡыҙ тура килһә, 75 - 89 йәштәгеләрҙә улар 2 592 тәшкил итә.\nЫРЫУЫБЫҘ ДЫУАН - ТАБЫНДАРҒА ТУҒАН\nҠараһаҡалдың этник сығышы буйынса байтаҡ йылдар бәхәстәр барҙы. Әммә хәҙерге тикшеренеүселәр Ҡараһаҡал исеме аҫтында ысынында Себер ханы Күсем нәҫеленән булған Байбулат Хәсәнов тигән кеше булыуын билдәләй.\nБашҡорт халҡының мең йыллыҡтар дауамында формалашҡан милли философияһы бар. Башҡорт тормоштоң, фани донъяның асылын, байлыҡты теге донъяға алып китеп булмағанын башҡаларҙан яҡшыраҡ, төптәнерәк аңлай.\nКинйә үҙенекеләр менән көндөң байышына тартылды, ауылдарҙы урап уҙҙылар. Өс көндән һуң ғына йәнә бер ауылға етә яҙып туҡтанылар. Бының сиркәүе күренмәй, башҡорттоҡона оҡшаш кейеҙ тирмәләр бар.\nил теле - им\n"Өҫтәл аҫтында бынау бер бесәй миңә ҡарап тик ултыра. Башына ҡалаҡ менән "эләктереп" кенә ебәрәйем, тиһәм - ҡалағым юҡ…" Ишараны аңғарып ҡалған хужабикә тиҙ генә ҡалаҡ алып килеп бирә.\nБашҡортостан быйыл мөһим һәм әһәмиәтле саралар үҙәгенә әүерелде тиһәк, һис яңылышмабыҙ. Башҡаса булыуы мөмкин дә түгел, сөнки йыл "Данлы тарих - ғорур вариҫ" девизы аҫтында Башҡорт тарихы йылы булараҡ үтә.\nБеҙҙә ҡыҫҡартыуҙар булманы, эш хаҡтарын да түбәнәйтмәнеләр, бик күп төрлө хеҙмәт шарттары ла булдырылған. Пенсия йәше беҙҙә күтәрелмәне: ир-егеттәр 55 йәштән, ҡатын-ҡыҙҙар 50 йәштән хаҡлы ялға сыға.


Прокуратура Өфө магазиндарындағы хаҡтарҙы тикшерҙе // Хәл-ваҡиғалар | новости башинформ.рф\nПрокуратура Өфө магазиндарындағы хаҡтарҙы тикшерҙе\n14:39, 27 января 2015 Хәл-ваҡиғалар\nПрокуратура Өфө магазиндарындағы хаҡтарҙы тикшерҙе Фото: Андрей Старостин\nӨФӨ, 2015 йыл, 27 ғинуар. /«Башинформ» мәғлүмәт агентлығы, Ольга Мортазина/.\nРеспублика прокуратураһы Өфө, Өфө районы магазиндарындағы иң кәрәкле туҡланыу продукттары, балалар өсөн аҙыҡ-түлектең хаҡтарын тикшерҙе һәм 50-нән ашыу етешһеҙлек асыҡланы. Тикшереү монополияға ҡаршы хеҙмәт, Роспотребнадзор һәм Сауҙа буйынса дәүләт комитеты белгестәре ҡатнашлығында 40 сауҙа объекттарында уҙҙы.\nВедомствоның матбуғат хеҙмәтенән хәбәр итеүҙәренсә, берәмләп һатыусылар өҫтәгән хаҡ 20-нән алып 25 процентҡа тиклем тәшкил итте һәм нормаға ярашлы тип табылды — 30 проценттан юғары түгел.\n«ОКей», «Ярмарка», «Альдо» сауҙа селтәрҙәрендә балалар өсөн аҙыҡ-түлеккә хаҡтарҙың 100 проценттан юғарыраҡҡа күтәрелеүе асыҡланды.\nШулай уҡ ҡулланыусыларҙы алдауҙың айырым осраҡтары ла теркәлде: кассала түләтелгән продукттың хаҡы хаҡтар күрһәткесенән юғарыраҡ булып сыҡты.\nЙомортҡаларға хаҡты нигеҙһеҙ арттырыу осраҡтары ла билдәләнде, ошо етешһеҙлектәр хаҡында материалдар Монополияға ҡаршы федераль хеҙмәттең Башҡортостан буйынса идаралығына ебәрелде.\nБөтәһе хаҡ ҡуйыу буйынса ҡануниәт боҙоуҙың 50-нән ашыу осрағы теркәлде.\nТикшереүҙәр дауам итәсәк, улар Рәсәй Федерацияһының Генераль прокуратураһы ҡушыуы буйынса бөтә илдә уҙғарыла, тип иҫкә төшөрҙөләр Башҡортостан Республикаһы Прокуратураһында. Сауҙа тураһында закон буйынса социаль әһәмиәтле тауарҙар 30 көн эсендә 30 проценттан ашыуыраҡҡа артһа, төбәк хөкүмәте уларға дәүләт көйләүен индерә ала. Хаҡтарҙың артыуына сикләүҙәр 90 көнгә тиклем индерелә.\nТеги: прокурор тикшереүе


"Мине осрашыуға саҡырҙылар! Ура! Уй, нимә эшләрмен инде? Тәк, һәйбәтләп әҙерләнеү мөһим. Апайымдың бик матур күлдәге бар. Ә уны миңә бирерме икән? Бер ай буйы һорап йөрөгән юбкамды алмашҡа бирергә кәрәк булыр. Уй, ә сәсемде ни эшләтергә һуң? Әлбиттә, бигуди ҡуйырмын. Күҙҙәремә һөрмә тартыу мотлаҡ, юғиһә йөҙөм күркһеҙ. Тағы ла Светанан бейек үксәле туфлиҙар алып торормон, ул вәғәҙә итте. Тырнаҡтарымды ла лакларға, әсәйемдең муйынсағын һорарға, йәнә сумка кәрәк, ирен буяуы..."\nЭлегерәк ошолай булған. Ҡыҙҙар өсөн осрашыуға барыу ҙур ваҡиға кеүек ҡабул ителгән, һәм улар быға алдан әҙерләнгән. Егеттәр ҙә был эшкә етди ҡараған. Күлдәк-салбарҙарын үтекләгән, аяҡ кейемен ялтыратҡан, сәскәләр гөлләмәһе һатып алған, шиғырҙар ятлаған... Романтика, башҡаса аңлатырлыҡ һүҙ тапмайым.\nӘ хәҙер нисек? Романтик осрашыуҙар ваҡыты үтте микән ни, заман йәштәрен секстан башҡа нәмә ҡыҙыҡһындырмаймы? Бәлки беҙ ҡабартып ебәрәбеҙҙер, ысынбарлыҡта барыһы ла элеккесә ҡалғандыр?\nБындай ҡатмарлы мәсьәләне асыҡлар өсөн "БАШвестЪ - йәш" "Индиго" үҙәге психологы Лиана Ноғомановаға мөрәжәғәт итте.\n- Хәҙерге заман йәштәре осрашыуҙарға бик ҡыҙыҡ ҡарашта, - тип аңлата ул. - Үҫмерҙәр менән күп аралашырға тура килгәс, миңә шул билдәле - йәштәр осрашыуҙың процесын инҡар итә. Күрешеп һөйләшеүҙәрен улар ҡыҙ менән егет осрашыуы тип атарға теләмәй. Улар билдәләүенсә, был бөтөнләй икенсе нәмә. Бәлки инҡар итеү ата-әсәһе мөнәсәбәтенә лә бәйлелер. Бала бәләкәй саҡта уҡ, шаяртып, ата-әсәләр: "Осрашыуға әҙерләнәһеңме әллә, ҡайҙа шулай биҙәнеп төҙәндең?", - тиҙәр. Бала уңайһыҙлана, үҫмер ҡорона еткәс, осрашыу төшөнсәһен инҡар итә башлай.\nШуның менән бергә Лиана беҙҙең көндәрҙә осрашыуҙарҙа хис-тойғоноң кәмеүен, романтика юғалыуын билдәләй. Егеттәр уларға етди әҙерләнмәй. Ҡыҙҙар кисәгә кейә торған матур күлдәктәр урынына бик йыш көндәлек кейем кейә, ә егеттәр костюмдар урынына джинсы һәм футболкаларға өҫтөнлөк бирә. Ләкин, шулай булыуына ҡарамаҫтан, осрашыу процесы улар өсөн тулҡынландырғыс булып ҡала.\n- Элек булған кеүек, хәҙерге заманда ла егет менән ҡыҙ бер-береһенә оҡшарға, ысынында булғандан күпкә яҡшыраҡ күренергә тырыша, - тип һөйләй Лиана. - Ҡайһылары хаталар ҙа ебәрә, мәҫәлән, тәүге осрашыуҙарында берәүһе икенсеһенән һорау алыу үткәрә.\n- Беренсе осрашыуҙа йәштәргә үҙҙәрен нисек тотоу буйынса ниндәй кәңәштәр бирерһегеҙ?\n- Беренсенән, һәр ваҡыт үҙегеҙ булып ҡалығыҙ, үҙегеҙҙе әллә кемгә ҡуймағыҙ. Икенсенән, әңгәмәсеңде тыңлай белергә лә кәрәк. Бер үҙегеҙ һөйләмәгеҙ, икенсегеҙгә лә һөйләргә ирек бирегеҙ. Кешене тыңлағанда, беҙ уны яҡшыраҡ аңлай башлайбыҙ. Был бер-береңә яҡынайырға форсат бирә. Өсөнсөнән, осрашыуҙа саҡта әлеге мәл менән йәшәгеҙ, һеҙҙең арағыҙ нисек буласаҡ, тип киләсәккә пландар ҡороп, хыялға бирелеп ултырыу урынһыҙ. Һәм, әлбиттә, хәүефһеҙлегегеҙҙе ҡайғыртығыҙ. Беренсе осрашыу өсөн халыҡ күп йөрөгән ерҙе һайлағыҙ. Үҙегеҙҙе хәүеф аҫтына ҡуймағыҙ.\n- Ә нимә эшләргә ярамай?\n- Кешене һорау менән күмергә һәм көсләп провокациялы һорауҙарға яуап бирҙертергә ярамай. Әңгәмәсең хаҡында иртә һығымта яһау ҙа урынһыҙ. Тәүге осрашыуҙа кеше бик йыш ҡаушай, нимәнәндер ҡурҡа. Һәм ныҡлы танышмаҫ элек кешене кире ҡаҡһағыҙ,\nһеҙ уның ысынбарлыҡта ниндәй кеше булыуын башҡа бер ҡасан да белә алмаясаҡһығыҙ. Бәлки ул тап һеҙ эҙләгән кешелер. Тағы ла бер тапҡыр осрашып, һуңынан ғына ниндәйҙер һығымталар яһау яҡшыраҡ булыр. Осрашыуҙан һуң кешене аптырашта ҡалдырмағыҙ. Шулай ҙа була: йәштәр осраша, аралаша, бер-береһенә оҡшай һәм бер ниндәй ҙә дауам күҙәтелмәй. Ҡыҙ бәйләнеш өсөн координаталар ҡалдырмай, егет тә аныҡ ҡына бер нимә лә әйтмәй. Һөҙөмтәлә улар бер-береһен аңлай алмай. Бындай хәлдәрҙе булдырмаҫ өсөн, ниндәйҙер яуап булырға тейеш. Әгәр осрашыуҙан ҡәнәғәт икәнһегеҙ, мотлаҡ был турала әйтергә кәрәк. Әгәр һеҙгә, киреһенсә, нимәлер оҡшамаһа, артабан осрашырға теләмәүегеҙҙе белдерергә иплерәк яйын табығыҙ. Мәҫәлән, былай тип әйтергә мөмкин: "Йәмле кис өсөн рәхмәт. Уңыштар һиңә". Ул барыһын да төшөнәсәк һәм һеҙгә үпкәләмәйәсәк. Үкенескә күрә, йәштәр был ҡағиҙәләрҙе һирәк ҡуллана, ә күптәре бөтөнләй белмәй һәм хаталар эшләй.\nЛиана йәштәрҙең осрашырға ашыҡмауын да билдәләй.\n- Улар "аська"ла йәки социаль селтәрҙә аралашыуға өҫтөнлөк бирә, - ти психолог. - Эш виртуаль осрашыуҙарҙа туҡтала. Үҫмерҙәргә интернет аша танышыу һәм аралашыу күпкә еңелерәк. Бихисап йәштәр икенсе енес вәкиленә яҡын килергә, танышырға ла ҡурҡа, ниндәйҙер кәртә бар. Беҙгә балаларының урамға сыҡмауы, аралашырға ынтылмауы, бар буш ваҡытын компьютер артында үткәреүенә зарланған ата-әсәләр йыш мөрәжәғәт итә. Әгәр 90-сы йылдарҙа һәм 2000-сы йылдар башында йәштәр иртә осраша һәм иртә өйләнешә торған булһа, бөгөн был процестар оҙаҡҡа һуҙылды. Виртуаль аралашҡан йәштәр әңгәмәсеһен идеаль тип белә һәм осрашып күрешкәндә бик йыш күңеле ҡайта. Шуға күрә яҡындан, күрешеп аралашырға кәңәш бирәм.\nХәҙерге заман йәштәренең тағы бер үҙенсәлеге - улар\nсексҡа етди ҡарамай.\n- Хәҙерге йәштәрҙең секс төшөнсәһе бар, ә аралашыу, осрашыу романтикаһы юҡ, - ти Лиана. - Улар өсөн секс ниндәйҙер ғәҙәти күренешкә әйләнде. Был беҙҙе борсоуға һала. Элек йәштәрҙе беренсе осрашыуҙа үбешергә ярамай, тип өйрәтһәләр, бөгөнгө йәштәр өсөн был һүҙҙәр көлкө тойола. Беренсе тапҡыр осрашыуға барғанда йәштәр енси мөнәсәбәткә инергәме-юҡмы, тип уйлай.\nҮҫмерҙәрҙә секс тураһында хата фекер һалынған, тип иҫәпләй Лиана. Психологҡа консультацияға килгәндә улар: "Нисә йәштән енси мөнәсәбәткә инергә мөмкин?", - тигән һорау бирә. Шул уҡ ваҡытта үҫмерҙәр енси бәйләнешкә инер өсөн эстән әҙер булыу кәрәклеген һәм партнерыңдың ышаныслы булырға тейешлеген аңламай.\nШулай уҡ, Лиана Ноғоманова фекеренсә, күп үҫмерҙәрҙең үҙ баһаһы түбән:\n- Улар үҙҙәренә үҙҙәре ышанмай һәм икенсе енес менән мөнәсәбәттәре килеп сыҡмауына аптырай. Ниндәй реакцияға өмөт итеүеңә ҡарап, шундай ҡараш күрһәтә башҡалар ҙа. Әгәр йәш кеше бар торошо, ҡиәфәте менән үҙенә ышанысы булмауын күрһәтһә, уның ысынлап та бер нәмәһе лә килеп сыҡмаясаҡ. Тап шуға күрә осрашыуҙа ҡыйыу булырға кәрәк. Шул саҡта барыһы ла һеҙҙеңсә буласаҡ!\nФото www. tvc.ru сайтынан.


Райхсбрюке — Башҡорт Википедияһы\n48°13′42″ с. ш. 16°24′36″ в. д.\n8 ноябрь 1980\nЛеопольдштадт[d] һәм Донауштадт[d]\nДунай һәм Новый Дунай[d]\nДунайҙың һул ярынан ҡаланың үҙәк өлөшө йүнәлешендә яңы Райхсбрюкегә күренеш\nРайхсбрюке (нем. Reichsbrücke) — Венаның иң билдәле күпере. Ул Леопольдштадттағы Мексикоплац (Mexicoplatz) менән Дунай йылғаһының икенсе ярындағы Донауштадт менән тоташтыра, ә уртала Донауинзель утрауы аша үтә. Күпер үҙәк өлөшөнән Штефанплацтан килгән ҡаланың үҙәк һыҙығында урынлашҡан. Уның буйынса алты һыҙат автомобиль юлы, метроның беренсе тармағы һәм ике йәйәүле-велосипед һуҡмаҡтары үтә.\nХәҙерге Райхсбрюке урынындағы тәүге күпер 1872—1876 йылдарҙа төҙөлгән һәм Кронпринц Рудольфтың күпере (Kronprinz-Rudolph-Brücke) тип аталған. Был Венала Дунайҙың ағым урынын тәртипкә килтергәнгә тиклем була. Йылғаның үҙендә күпер ҡорос фермаларҙан ҡоролған, ә Дунайҙың ике ярындағы туғай өҫтөндә арка секцияһы үткән. 1919 йылда Австрия республика булып киткәс күперҙең атамаһы Райхсбрюке тип үҙгәртелгән.\n1930-сы йылдарҙағы Бөйөк депрессия осоронда эшһеҙлекте кәметеү сараһы булараҡ шул уҡ урында аҫылмалы күпер төҙөргә ҡарар ителә. Эштең инженер яғы менән Зигфрид Тайс (Siegfried Theiß) һәм Ганс Йакш (Hans Jaksch), ә художестволы яғы менән Клеменс Хольцмайстер (Clemens Holzmeister) етәкселек иткән. Иҫке күпер ағым буйынса аҫҡа ҡарай 26 метрға (7 сәғәттән әҙерәк ваҡыт эсендә) шылдырылған, шулай итеп яңы төҙөлөш шул уҡ урында башҡарыла алған һәм хәрәкәткә ҡамасауламаған. Старый мост был сдвинут вниз по течению на 26 м (менее чем за 7 часов), так что новая стройка могла проходить на том же месте и не мешала движению. 1934—1937 йылдарҙа төҙөлгән яңы аҫылмалы күперҙә дүрт һыҙат автомобиль юлы, ике трамвай колеяһы һәм һәр яҡтан йәйәлеләр һуҡмағы булған.\nИкенсе донъя һуғышы осоронда Венаның Дунай аша күперҙәре араһында Райхсбрюке берҙән-бер ҙур зыян алмай ҡала. Ҡаланы азат итеүсе совет ғәскәрҙәре Империя күперенә десант төшөргән һәм вермахттың сигенеүсе частарына уны шартлатырға юл ҡуймаған. Һөҙөмтәлә күперҙең исеме Ҡыҙыл Армия (Brücke der Roten Armee) тип үҙгәртелә. 1948 һәм 1952 йылдар араһында күпер реконструкциялана.\n1976 йылда емерелгән күпер\n1976 йылдың 1 авгусында йәкшәмбе көндә төнгө сәғәт 5 тула тигәндә күпер емерелгән, һөҙөмтәлә бер кеше һәләк булған. Шулай уҡ емерелгән ваҡытта күпер бер йөк ташыусы машинаны юҡ иткән һәм бер нисә карапҡа зыян килтергән. Караптар йөрөшө Донауканал аша йүнәлтелгән; тиҙ арала автомобиль һәм трамвай хәрәкәте өсөн ике ваҡытлы күперҙәр һалынған, улар артабанғы дүрт йыл эсендә файҙаланылған.\nЯңы күперҙе проектлау һәм төҙөү өсөн халыҡ-ара тендер ойошторолған, уны «Иоганн Нестрой» проекты еңгән. Был проект XIX быуаттың Австрия драматургы һәм актёры хөрмәтенә аталған. Төҙөлөш 1978 йылда башланған, ә яңы күпер 1980 йылдың 8 ноябрендә асылған. Ике йылдан һуң, 1982 йылдың 3 сентябрендә, оҙаҡ дауам иткән һынауҙарҙан һуң, Райхсбрюке буйлап Вена метрополитенының беренсе линияһы поездары йөрөй башлаған.\nВикимилектә Райхсбрюке темаһы буйынса медиафайлдар бар.\nGND: 4210901-2 · LCCN: sh93004814 · VIAF: 315530014\n↑ 1,0 1,1 https://structurae.net/en/structures/reichsbrucke\nhttps://ba.wikipedia.org/w/index.php?title=Райхсбрюке&oldid=883556 ҡабул ителгән\nБыл бит һуңғы тапҡыр 01:13 25 апрель 2019 үҙгәртелгән.


Театр сәхнәһендә тәүгә Башҡортостандың халыҡ шағиры Мостай Кәрим образы йәнләндерелде // Мәҙәниәт | новости башинформ.рф\n12:00, 18 октября 2018 Мәҙәниәт\nӨФӨ, 2018 йыл, 18 октябрь. /«Башинформ» мәғлүмәт агентлығы, Ләйлә Аралбаева/.\nСпектаклде шағирҙың ҡыҙы Әлфиә Кәримова юғары баһаланы.\n«Мин бик тәьҫирләндем, бер нисә тапҡыр күҙҙәрем йәшләнеп китте. Мине спектаклде сәхнәләндергәндә саҡырманылар, сюрприз эшләргә теләнеләр. Һеҙ иҫ киткес, шул! Атайымдың ижадына шул тиклем һаҡсыл ҡарағанығыҙ өсөн рәхмәт, — тине премьеранан һуң Әлфиә Мостай ҡыҙы. — Минеңсә, беҙҙең театр үҫешендә яңы дәүер башлана. Мин «Прометей», «Аҡ пароход» булған осорҙо иҫкә төшөрәм, һеҙ тағы ла ҙурыраҡҡа ирешә алаһығыҙ, һеҙҙең бик яҡшы коллектив».\nТеги: ҡурсаҡ театры, Мостай Кәрим


«Гөл нурында ҡалды наҙҙары» » журнал Башкортостан кызы | Башҡортостан ҡыҙы журналы\nМежгорье ҡалаһынан Ләлә Ғәбделхаҡова:\n«Апайым Гөлнур Мөхәмәт ҡыҙы гөлдәр үҫтерергә ярата. Хаҡлы ялда булыуына ҡарамаҫтан, һаман металлургия комбинатында эшләүен дауам итә, сәскәләренә лә ваҡыт таба. Эре сәскәле глоксинияларҙың төрлө төҫтәгеләре күҙҙең яуын ала. Тупрағы кипкәс, йылы һыуҙы мул ғына ҡойғанды ярата улар. Ҡышҡылыҡҡа япраҡтарын ҡырҡып ванна аҫтына алып ҡуябыҙ. Оҙон һабаҡта күк сәскәлеһе – спрептокарпус та матурлығы менән ҡыуандыра.\nӘсәйем Кәримә Әбдрәхим ҡыҙы ла гөлдәрҙе бар күңелен биреп үҫтерҙе. Һигеҙ бала тәрбиәләп, мал-тыуарын да тотоуға ҡарамаҫтан, тәҙрә төбө һайын гөл ултыра торғайны. Улары күбәйеп, һыймай башлаһа, ҡайһы береһен ташлайыҡ, тиһәк тә, һис ризалашманы. Шулай ғаилә ағзаларылай күреп үрсетте сәскәләрҙе. Ҡыҙғанысҡа ҡаршы, ул быйыл ғына вафат булып ҡалды. Һуңғы көндәре беҙҙә үтте. Үҙе менән бергә гөлдәрен дә алып ҡайттыҡ. Улар хәҙер беҙҙең өйҙә, ҡәҙерлемдең иҫтәлеге булып, сәскәләргә күмелеп ултыра. Элек был шөғөлгә артыҡ иҫем китмәһә, хәҙер әсәйемдең гөлдәрен йәндәй күреп тәрбиәләйем, уларҙы күҙ ҡараһылай һаҡлайым...»


Сибайҙың уңған егеттәре\n25 Август 2018, 08:37\nСибай байыҡтырыу фабрикаһы начальнигы Альберт Минһажев әйтеүенсә, эшселәрҙең ҡайһыныһын ғына алып ҡарама, уларҙың барыһы ла уңғанлығы, ҡушылған эшенә яуаплы ҡарауы менән маҡтауға лайыҡ. Слесарь-ремонтлаусылар бригадаһы бригадиры Сибәғәт Һибәт улы Боҫҡонов 1994 йылдан алып фабрикала тир түгә. Ул ваҡлау ҡорамалдарын йүнәтә, транспортер таҫмаһын ремонтлау һәм алыштырыу буйынса берҙән-бер белгес һанала.\nСибай байыҡтырыу фабрикаһы начальнигы Альберт Минһажев әйтеүенсә, эшселәрҙең ҡайһыныһын ғына алып ҡарама, уларҙың барыһы ла уңғанлығы, ҡушылған эшенә яуаплы ҡарауы менән маҡтауға лайыҡ.\nСлесарь-ремонтлаусылар бригадаһы бригадиры Сибәғәт Һибәт улы Боҫҡонов 1994 йылдан алып фабрикала тир түгә. Ул ваҡлау ҡорамалдарын йүнәтә, транспортер таҫмаһын ремонтлау һәм алыштырыу буйынса берҙән-бер белгес һанала. Сибәғәт ағайҙың ҡатыны Гөлнур Нәжмитдин ҡыҙы, Гөлназ ҡыҙы менән Рәфис кейәүе лә байыҡтырыу фабрикаһында хеҙмәт итә.\nСмена мастеры Сәлих Иҙрис улы Фәйзуллин бында туғыҙынсы йыл эшләй. Ҡыҫҡа ваҡыт эсендә ул үҙен ышаныслы белгес итеп танытып, бергә эшләгән иптәштәренең ихтирамын яулап өлгөргән. Руданы ҡабул итеүҙән уны төрлө фракцияларға ваҡлап онтауға тиклемге бөтә технологик процесс тәжрибәле мастер күҙәтеүе аҫтында үтә.\nФабриканың ваҡлау бүлегенең өлкән мастеры Рәмил Рәхимйән улы Солтанғолов 19 йыл туған коллективына тоғро. Уның атаһы Рәхимйән Хәбит улы ла фильтрләү-киптереү цехында эшләгән. Байыҡтырыусылар династияһын дауам итеүсе Рәмилдең эше бигерәк яуаплы, ул руданы онтау процесын көйләй.\nУңған ир-егеттәрҙең барыһы ла үҙҙәренең өлгөлө хеҙмәте менән ҡалабыҙ үҫешенә тос өлөш индерә, ғаиләләрендә матур балалар тәрбиәләй.\nҺүрәттә: С.Фәйзуллин, С.Боҫҡонов, Р.Солтанғолов.


Коррупция факттары тураһындағы мәғлүмәтте түбәндәге телефондарҙан хәбәр итергә мөмкин: 8(347)279-32-92 барлыҡ мөрәжәғәттәр өсөн БР буйынса Эске эштәр министрлығы; 102 (112 - мобиль бәйләнеш операторҙары өсөн) полиция.\nРеспублика әҙәбиәтенең “ҡаймағы” бында\nҠайһы саҡта мин китап магазиндарына юл ыңғайы ғына инәм. Ниңәлер аяҡтарым үҙҙәренән үҙҙәре шул тарафҡа тарта. Меңәрләгән китап теҙелеп киткән кәштәләр араһында йөрөү һәм кемдеңдер төн йоҡоһонан яҙып ижад иткән яҙмаһын ҡулға алыу күңелдә һиллек уята. Ә тәүге битен асып уҡый башлау менән үҙеңә әле таныш булмаған, әммә шул тиклем ылыҡтырғыс һәм мөғжизәле донъяға сумаһың…\nЗәйнәб Биишева исемендәге “Китап” нәшриәтенең баш ҡалабыҙҙың Октябрь проспектында урынлашҡан фирма магазинына ла йыш ҡына һуғылам. Был үҙем өсөн ниндәйҙер бер\nдуҫтарыбыҙ ишәйә –\nРәхимйән ҡыҙы –


Республика башлығы бөгөн 31-се һәм 116-сы мәктәптәрҙә үткән тантаналы линейкаларҙа ҡатнашты | ГТРК «Башкортостан» — Новости Уфы и РБ\n01 сентября 2016 — 16:17 ГТРК «Башкортостан»\nРеспублика башлығы бөгөн 31-се һәм 116-сы мәктәптәрҙә үткән тантаналы линейкаларҙа ҡатнашты.\nРөстәм Хәмитов мәктәп тупһаһын тәүгә аша атлап үткән балаларға уҡыуҙарында уңыштар, уҡытыусыларға юғары уңыштарға өлгәшеүен теләне. Бар кимәл белем биреү йорттарынының яңы уҡыу йылына әҙерлеге ныҡлы дүртле билдәһенә торорлоҡ. Республика башлығы бөгөн шулай тип белдерҙе. Рөстәм Хәмитов башҡаланың Октябрь һәм Орджоникидзе райондарында урынлашҡан дөйөм белем биреү мәктәптәрендә булды. Өфөнәң 31-се мәктәбе бынан теүәл 45 йыл элек асылған. Рәсәй Үҙәк банкы рәйесе Эльвира Нәбиуллина ошо мәктәпте тамамлаған. Белем биреү йорто иҡтисад һәм хеҙмәт баҙары талаптарына ярашлы физика, математика, информатика фәндәрен уҡытыуға баҫым яһай. Быйылғы уҡыу йылына мәктәп 646 уҡыусыны ҡабул итте, шуларҙың 120-һен беренсе класҡа. Республика башлығы мәктәптең әҙерлеген ҡарап, уҡыусылар өсөн белем алыу шарттары тигеҙ түгел, тигән баһа бирҙе. Бер класта төҙөкләндереү-биҙәү эштәре тейешенсә башҡарылһа, икенсеһендә етешһеҙлектәр күҙгә салына. Мәктәп ашханаһы, спорт залы ла эшмәкәрлегендә ыңғай яҡҡа үҙгәрештәр талап итә. Башҡаланың 116-сы мәктәбендә Рөстәм Зәки улы 11-се кластарҙың класс сәғәтендә булды. 2014 йылда бында оборона-спорт йүнәлешендәге кластар асылғайны. Мәктәптең Ҡотҡарыусылар командаһы Сочила үткән Рәсәй олимпиадаһының иртәгәһе көнө тигән ярыштарҙа беренсе урын яулаған. 116-сы мәктәпкә быйыл 751 уҡыусы килдә, шуларҙың 98-е беренсе класҡа. Был белем биреү йортонда уҡыу әлегә ике сменалы. Мөмкинлеге сикләнгән уҡыусыларҙың уңайлығы өсөн көндөҙгө һәм дистанцион дәрестәр биреү ғәмәле яйға һалынған. Яңы уҡыу йылында мәктәптәрҙә һөнәри йүнәлеш биреүгә баҫым яһау бурысы тора. Шуға ла республика мәктәптәренең күбеһендә белем кәнәндә йола буйынса үткән класс сәғәттәре Минең буласаҡ һһөнәрем, тигән темаға арналды.


Хәбәрҙәр: Сәғүд Ғәрәбстаны легаль булмаған иммигранттарҙы оҙата.\nСәғүд Ғәрәбстаны легаль булмаған иммигранттарҙы оҙата.\nМеңләгән сит ил эшсеһе, улар күбеһе Африканан, Сәғүд Ғәрәбстанынан үҙ илдәренә оҙатыуҙы көтә. Уҙған йәкшәмбеләге ике сит ил кешеһенең ғүмерен өҙгән сыуалыштар ғәйепле быға. Хәбәр итеүҙәренсә, уларҙың береһе Эфиопия гражданины.\nДепортацияны көтөүселәрҙең күбеһе- властар виза бирмәгән легаль булмаған иммигранттар. Эфиопия властары Эр-Риядтан китергә тейешле үҙ граждандарын кисекмәҫтән алып ҡайтырға йыйыныуҙары хаҡында белдергән.\n“Эфиоптарҙың бында проблемалары бар, улар ҡайтып китергә тейештәр”-тинеләр беҙгә, улар беҙгә бында йәшәргә рөхсәт итмәй. Мин бында, Сәғүд Ғәрәбстанында, өс йыл ярым эшләнем һәм бына ҡайтып китәм,- ти бер эшсе.\n“Улар сит ил кешеләрен бында йәшәткеләре килмәй, беҙҙең ҡайтып китеүебеҙҙе талап итәләр. Улар, ғөмүмән, сит ил кешеләренең бында булыуын теләмәй.”\nГастарбайтерҙарҙың полиция менән бәрелеше шәмбе көн, сит ил кешеләре Эр-Риядтың тар ғына урамдарында баррикадалар ҡорғас башлана. Йөҙҙән ашыу автомобиль ватыла. Ваҡиға булған урынға килгән хоҡуҡ һағы хеҙмәткәрҙәре 500-ҙән ашыу кешене ҡулға ала, 68-е зыян күрә.


Калинин районы Өфө ҡалаһының төньяҡ-көнсығыш өлөшөндә урынлашҡан, уның майҙаны 201,43 кв. км тәшкил итә. Халыҡтың һаны – 207 меңдән ашыу. 1952 йылдың 25 феврале районға нигеҙ һалыныуҙың рәсми көнө тип иҫәпләнә.\nКалинин районы данлы хеҙмәт биографияһына эйә. Ул республика индустриализацияһының тәүге емештәренең береһе. Нәҡ бында уҙған быуаттың 30-сы йылдарында сәнәғәт инфраструктураһы киң үҫеш ала, шул иҫәптән Өфө моторҙар эшләү заводы (хәҙерге «ӨМЭПБ» ААЙ), райондың һәм республиканың ғына түгел, ә бөтә илебеҙҙең дә ғорурлығына әүерелде.\nБөгөн Калинин районы Өфөнөң һәм республиканың социаль-иҡтисади үҫешендә ҙур роль уйнай, барлыҡ кимәлдәге бюджетҡа тос өлөш индерә. Бында перспективалы яңы предприятиелар барлыҡҡа килә. Етештереүҙә рентабеллелек арта, хеҙмәтсәндәр алдында эш хаҡы буйынса бурыстар юҡ. Тиҙ темптар менән эшҡыуарлыҡ, ҡулланыусылар баҙары үҫешә.\nРайон социаль өлкәләге мәсьәләләрҙе уңышлы хәл итә. Көндән-көн уның тышҡы ҡиәфәте тик яҡшы яҡтан ғына үҙгәрә, үҫешә. Уңайлы торлаҡ йорттары төҙөлә, урамдар һәм ихаталар йәмләндерелә, заманса сауҙа һәм йәмәғәт туҡланыу объекттары төҙөлә, транспорт бәйләнеше лә күпкә яҡшырҙы. Шулай уҡ, белем биреү өлкәһе үҫешә, урта махсус уҡыу йорттары селтәре киңәйтелә һәм камиллаштырыла, мәктәп һәм балалар баҡсаһы күбәйә.\nХалыҡтың һаулығын яҡшыртыуға ҙур иғтибар бүленә. Яңы медицина учреждениелары, физкультура-һауыҡтырыу комплексы, спорт майҙансығы асыла. Халыҡтың күпселеге, айырыуса йәштәр, сәләмәт ял итеү өлкәһенә йәлеп ителә.


«Киске Өфө» гәзитенең сайты - №25, 20 - 26 июнь, 2015 - Информационные страницы\n№25, 20 - 26 июнь, 2015\nХАЛЫҠ ГӘЗИТЕ УЛ\n"Киске Өфө" - халыҡ гәзите. Унда күберәк халыҡ фекере яҙыла. Ниндәйҙер бер йомғаҡҡа төрөлөп, шуның эсенән сыға алмай, буталанып ятҡан фекерле баҫма түгел ул. Ул үҙенең булмышы, баҫылған мәҡәләләре менән халыҡҡа яҡын тора. Ул - үҙ фекерле гәзит. Ул һорауҙы асыҡ итеп, халыҡҡа яҡыныраҡ итеп ҡуя. Гәзитте сығарыусылар халыҡтың булмышына тап килгән хеҙмәт менән була. Шуның өсөн ярата уны уҡыусылар.\nТағы ла шуны әйтергә кәрәк: һәр бер матбуғат баҫмаһының бурысы - кешегә аң-белем, зиһен өҫтәү, яңы мәғлүмәт биреү. Был йәһәттән дә "Киске Өфө"лә эшләгән һәм уға яҙышҡан авторҙар юғары баҫҡыста тора, тигән фекерҙәмен. Әлбиттә, гәзиттең дә ҡайһы саҡ һағайып ҡалған ваҡыттары була. Күрәһең, был заман ҡуйған һорауға асыҡ ҡына яуап бирә алмай китеүҙәндер. Ул һорауҙар алдында кемдәр генә баҙап ҡалмай хәҙер! Ошонда ла үҙ уҡыусыһын оптимизм менән һуғара "Киске Өфө", ваҡытлыса ауырлыҡтар алдында юғалып ҡалмаҫҡа саҡыра. Сөнки ысынлап та хәҙерге заман ҡатмарлыҡтарын элекке ваҡыттағы - Граждандар һуғышы, колхозлашыу осорондағы, Бөйөк Ватан һуғышы йылдарындағы менән сағыштырып булмай. Хәҙерге кешелек донъяһы, ижтимағи ҡоролош бер-береһенең тәжрибәһен өйрәнеп, һабаҡтар ала, осло мөйөштәрҙе урап үтә торған юлдар эҙләй. Шуның өсөн, һуҡыр тәкә һымаҡ ҡапыл килеп ҡоймаға төртөлөү осраҡтары булһа ла, бер төртөлөүҙән һуң йәһәт кенә артҡа китеп, ҡаршылыҡты урап үтеү йәки һикереп сығыу юлдарын эҙләй башлай йәмғиәт. Был - ижтимағи тормошобоҙҙоң бөгөнгө хәле. "Киске Өфө"гә теләгем: бына ошондай дәүләт сәйәсәтенә, донъя илдәре сәйәсәтенә ҡағылышлы мәсьәләләргә арналған сығыштарға ла урын бирелһен ине гәзит биттәрендә. Һәр өлкәлә лә геройҙар бар. Ошо әлегә беҙгә сит булған дөйөм сәйәсәт өлкәһендә лә табып булыр ине үҙебеҙҙең шәхестәрҙе, тип уйлайым. Донъя бит үҙҙәрен күрһәтеп өлгөргән кешеләр тарафынан ғына төҙөлмәгән. Донъя - үҙҙәрен күрһәтмәгән йәки күрһәтеп өлгөрмәгән кешеләр тарафынан төҙөлгән. Сөнки улар меңәр тапҡырға күберәк.\nяҙыусы, БР Яҙыусылар берлеге рәйесе урынбаҫары.\nҺӘР РӘССАМДЫҢ - ҮҘ САЛАУАТЫ\nСалауатыбыҙ тарихын өйрәнеүсе ғалимә И. Гвоздикова әйтеүенсә, Эстониянан беҙҙең бер диңгеҙ офицеры Рогервикта мосолманса ерләнгән ике кешенең һөлдәһе табылыуы тураһында 90-сы йылдар башында уға хәбәр иткән.\nСАЛАУАТ - БӘЙҒӘМБӘРГӘ ДОҒА УЛ, ЙӘҒНИ БАТЫРЫБЫҘ ТУРАҺЫНДА УЙЛАНЫУ\nАллаһ юлындағылар өсөн дан, шөһрәт, тигән төшөнсә юҡ. Яуға киткәндә лә Аллаһ исемен зекер иткән Салауаттың ҡорал һалмауын уның йәшлегенә, ғорурлығына, батыр данына тап төшөргөһө килмәүгә генә ҡайтарыу дөрөҫ түгел.\nБАТЫРЫБЫҘ ЭҘҘӘРЕ БУЙЛАП\nСалауатты ҡулға алғас, уның һөйөклө ҡатыны Зөләйха килеп илаған ошо урында шишмә бәреп сыҡҡан. Тәүҙә уның һыуы күҙ йәштәре кеүек тоҙло булған. Күп йылдар үткәндән һуң уның тоҙо бөтөп, һыу сөсөгә әйләнгән...\nУРАҘА МӘКТӘБЕ ҮТКӘНДӘР ҺӘР ҺЫНАУҒА ӘҘЕР БУЛА\nМөхәммәт бәйғәмбәр сәхәбәләренең береһе рамаҙан айына мөнәсәбәттәре тураһында шулай тип һөйләгән: "Беҙ рамаҙан башланғансы ярты йыл буйы Аллаһы Тәғәләгә, ошо изге айҙы ҡаршы алырға насип ит, тип доға ҡыла торғайныҡ. Рамаҙан үтеп киткәндән һуң ярты йыл буйы Аллаһтан ошо айҙа ҡылған ғибәҙәттәрҙе, яҡшы ғәмәлдәрҙе ҡабул итеүен һораныҡ".


Бәләкәй һәм урта эшҡыуарлыҡҡа яңы мөмкинлектәр\nБөгөн Монополияға ҡаршы федераль хеҙмәттең Башҡортостан буйынса идаралығына ҡараған эксперт советы ағзалары һатып алыуҙар өлкәһендә закондарҙың ҡулланылышын тикшерҙе.\nУлтырышта бәләкәй һәм урта эшҡыуарлыҡ вәкилдәре, тикшереү-күҙәтеү органлары белгестәре ҡатнашты. Осрашыуҙа билдәләнеүенсә, әлеге ваҡытта йүнселдәргә ярҙам күрһәтелмәй тип әйтеп булмай. Әммә төрлө программалар ғәмәлгә ашырылыуға ҡарамаҫтан ҡануни документтарҙа аңлашмаусанлыҡтар бар. Мәҫәлән, аукциондарҙағы талаптарҙы ҙур предприятиелар ғына йырып сығырлыҡ. Эшҡыуарҙар әйтеүенсә, лоттарҙы артыҡ ҙурайтыу кәрәкмәй. Икенсенән, ҡеүәтле предприятиеларҙың бәләкәй фирмаларҙы үҙ ҡанаты аҫтына һыйындырыу алымы бар. Әммә күп ойошмалар мөмкинлеге булһа ла яуаплылыҡ алырға тырышмай. Ултырышта, ошо йүнәлештәге эшмәкәрлекте лә камиллаштырырға тәҡдим ителде. Осрашыуҙың резолюцияһы Башҡортостан Хөкүмәтенең көрсөккә ҡаршы комиссияһына тапшырыласаҡ.


Бешерергәме, ҡыҙҙырырғамы әллә быҡтырырғамы? » «Йәшлек» гәзите | Газета «Йәшлек»\nГазета "Йәшлек" » Һаулыҡ һаҡлау » Бешерергәме, ҡыҙҙырырғамы әллә быҡтырырғамы?\n21.03.2019 Бешерергәме, ҡыҙҙырырғамы әллә быҡтырырғамы?\nДиетологтар һәм табиптар туҡланыу рационына күберәк йәшелсә-емеш индерергә кәңәш итә. Уларҙы нисек ҡулланғанда файҙаһы күберәк икән?\nБилдәле булыуынса, кеше организмында йәшелсәләрҙәге төп туҡлыҡлы матдәләрҙең үҙләштерелеү кимәле, ит, йомортҡа һәм һөттәгегә ҡарағанда, түбәнерәк. Был үҫемлектәрҙәге биологик актив матдәләрҙең күҙәнәктәр эсендә йәшеренеп тороуы менән аңлатыла. Уның тышҡы ҡатламы целлюлозанан тора. Кешенең аш эшкәртеү системаһында был ҡатламды тарҡатырлыҡ фермент юҡ. Ә инде уның стенкаһын тарҡатып булмай икән, тимәк, эсенән файҙалы матдәне лә алып булмай тигән һүҙ.\nКүҙәнәктәрҙең тышҡы ҡатламын боҙорға уны термик эшкәртеү (бешереү) ярҙам итә. Был осраҡта уларҙы үҙләштереү кимәле лә күпкә күтәрелә. Тик эшкәртеү ысулы һәм ваҡыты ла ҙур әһәмиәткә эйә. Йәшелсәне һыуҙа йә парҙа бешерергә, быҡтырырға һәм ҡыҙҙырырға мөмкин. Ҡайһыныһын һайларға һуң?\nӘсәй һәм өләсәйҙәр балаларын ҡырғыстан үткәрелгән кишер салаты менән һыйларға ярата, сөнки ул А витаминына бай. Ысынында был тамыраҙыҡта беҙҙең организмда А витаминына әүерелеүсе альфа- менән бетакаротин да бар. Һәм уларҙың яҡшы үҙләштерелеүе өсөн шарттар тыуҙырыу талап ителә. Быны нисек эшләргә? Италия ғалимдары раҫлауынса, сей кишерҙәге файҙалы матдәләрҙең тик биш проценты ғына үҙләштерелә. Ә инде уны бешергәндә йә быҡтырғанда, үҙләштерелеү кимәле 50 процентҡа арта. Бынан тыш, термик яҡтан эшкәртелгән кишерҙә уның дөйөм антиоксидантлыҡ әүҙемлеге лә күтәрелә.\nҠабаҡ менән кәбеҫтәне иң яҡшыһы һыуҙа, парҙа бешереү һәм быҡтырыу. Парҙа бешкән брокколиҙа каротиндар кимәле, сейенә ҡарағанда, 32 процентҡа күберәк.\nӘлбиттә, йәшелсәләрҙе оҙаҡ итеп бешереү ярамай, шулай уҡ файҙалы үҙенсәлектәрен юғалтмаһын өсөн ҡыҙҙырырға ла кәңәш ителмәй. Мәҫәлән, яман шештән һаҡлаһын тиһәгеҙ, кәбеҫтәне парҙа бешереү яҡшы. Һыуҙа бешкәне һәм быҡтырылғаны ла файҙалы. Әммә был осраҡта унда яман шешкә ҡаршы тороу көсөнә эйә булған глюкозинолат тигән шифалы матдәнең күләме күпкә кәмей.\nКартуфты мейестә бешерергә кәңәш ителә, помидор менән баклажанды ла йә мейестә бешереү, йә быҡтырыу һәйбәт. Помидор көслө антиоксидант булған ликопен-каротинға бай. Быҡтырғанда, бешергәндә, томат иҙмәһе әҙерләгәндә, ликопендың миҡдары һәм әүҙемлеге арта ғына.\nӘйткәндәй, файҙалы үҙенсәлектәрен мөмкин тиклем күберәк һаҡлап ҡалыу өсөн йәшелсәләрҙе ҡайнаған һыуға һалып бешерергә кәрәк. Һыуҙы биш минут ҡайнатҡандан һуң тоҙ һалырға һәм шунан һуң ғына йәшелсәләрҙе төшөрөргә.\nАмерика ғалимдары кишерҙе бөтөн килеш бешереп, шунан һуң ғына киҫәктәргә бүлергә кәңәш итә. Сөнки был осраҡта ундағы файҙалы матдәләр яҡшыраҡ һаҡлана, ти улар.\nӘ ҡырғыстан үткәрелгән кишер һәм башҡа йәшелсәләр ҡушып әҙерләнгән яратҡан салаттар менән нимә эшләргә? Әлбиттә, йәшелсәләрҙе сей килеш тә ашарға кәрәк. Улар күҙәнәклеккә бай һәм организмда үттең тотҡарланыуына юл ҡуймай, эсәктәрҙән радиоактив нуклидтарҙы, башҡа ағыулы матдәләрҙе һәм холестеринды йыйып сығара, эс ҡатыуға юл ҡуймай. Шул рәүешле атеросклероз, эсәк яман шеше, холецистит, геморрой кеүек ауырыуҙарҙан һаҡлай.\nСей һәм термик эшкәртелгән йәшелсәләрҙе аралаштырып һәм дөрөҫ итеп ҡулланыу – сәләмәтлек нигеҙе. Салат әҙерләгәндә өҫкө ҡатламы кислород менән әҙерәк бәйләнешкә инһен өсөн йәшелсәләрҙе эрерәк итеп турарға кәрәк. Сөнки ул кислород менән бәйләнешкә ингәндә, витаминдары юҡҡа сыға.\nӘлбиттә, салаттарҙы ашар алдынан ғына әҙерләргә һәм оҙаҡ һаҡларға ярамай. Был иҫәпкә һуған, һарымһаҡ һәм кәбеҫтә генә инмәй. Әгәр ҙә һеҙ әҙерләгән ризыҡта һарымһаҡ бар икән, иң беренсе сиратта унан башлағыҙ. Бүлкәттәрен ваҡлап, 10 – 20 минутҡа ҡуйып торорға була. Ғөмүмән, тығыҙ күҙәнәклек ҡатламын емереү өсөн һарымһаҡ менән һуғанды нығыраҡ ваҡларға, хатта төйгөс менән төйөргә ҡушыла. Кәбеҫтә лә ни яғы менәндер һуғанға оҡшаш. Ул күҙәнәктәрҙән сыҡҡан фермент йоғонтоһонда ғына әүҙемләшә. Шуның өсөн уны нәҙек кенә итеп турарға һәм ҡул менән ыуалап, һутын сығарырға кәрәк. Ғалимдар тоҙланған кәбеҫтәләге изотиоцианат тигән матдәнең күкрәк яман шешенән һаҡлаусы көскә эйә булыуын иҫбатлаған.\nҺуңғы ғилми тикшеренеүҙәр күрһәтеүенсә, йәшелсәләрҙе дөрөҫ әҙерләү уларҙың файҙаһын, дауалау көсөн арттыра ғына. Француз халыҡ мәҡәлендәгесә: «Яҡшы ашнаҡсы табипты алмаштыра».


“ЯҢЫ ТѲҘѲЛѲШ” ТАМАМЛАНДЫ » "Урал" гәзите\n“ЯҢЫ ТѲҘѲЛѲШ” ТАМАМЛАНДЫ\nЯңыраҡ Сермән ауыл хакимиәте башлығы Айытбай Зәбир улы Әйүпов редакцияға шылтыратып, Сермән ауылын һыу менән тәьмин итеү буйынса бер планының осона сығыуы тураһындағы ҡыуанысы менән уртаҡлашты. Хәл торошо менән яҡындан танышыу ниәтендә Сермәнгә юлландыҡ. Зәбир улы кабинетында ине.\nФорсаттан файҙаланып, ул компьютер аша Сермәнде һыу менән тәьмин итеү планын нисек бойомға\nашырыуы менән яҡындан таныштырҙы. Уның һыу үткәреү системаһының нисек эшләүенең нескә-ектәренә тиклем белеүе, шул уҡ ваҡытта компьютерҙа схемалар, пландар һыҙып, диңгеҙҙән күпме бейеклектә һыу скважиналары урынлашыуына тиклем иҫәпләп сығарыуы һоҡланыу тыуҙырҙы. Беҙ әңгәмәләшкән саҡта хакимиәт башлығы кабинетына “Водоканал” муниципаль унитар пред-приятиеһының районды һыу менән тәьмин итеү системаһы буйынса баш механигы Фәрит Кәбир улы Бикҡолов килеп инде. Үтеп барышлай хәл белешергә ингән икән. Белгес булараҡ, унан Сермәндә атҡарылған эштәргә ҡыҫҡаса байҡау яһауын һораныҡ.\n- Сермәндә һыу селтәре бик иҫкергән. 2013 йылда Калинин һәм Дауытов урамдарында һыуға бәйле аварияларҙы бѳтѳрѳү маҡсатында 35 мәртәбә килдек. Бының ѳсѳн алты техниканы ҡыуырға кәрәк: КамАЗ, экскаватор, бульдозер, иретеп-йәбеш- тереү агрегаттары менән ҡорамалландырылған тех-помощь автомобиле, вакуумлы бочка менән һурҙыртҡыс машина һ.б. 40 йыл ятҡан һыу торбалары иҫкергән, шуға ла ѳлѳшләтә алыштырыу файҙа бирмәне. Быйыл 700 метр арауыҡтағы һыу торбаларын алыштырҙыҡ. Йәғни, 63 миллиметр диаметрлы полиэтилен торбалар һалдыҡ. Дауытов урамында тағы ла 230 метр арауыҡта торбаларҙы алыштырырға кәрәк, әле унда 100 миллиметр диаметрлы тимер торбалар ята. Салауат Юлаев урамында ла 260 метр оҙонлоғонда һыу селтәрен яңыртҡанда яҡшы булыр ине. Хәҙер һыу үткәргес Ҡайын, Вәисов, Мѳбәрәков, Тау башы урамдары аша үтеп, Калинин урамы менән тоташты. Әлеге ваҡытта Сермәнде ике скважина хеҙмәтләндерә. Механизатор урамындағы скважина а в т о м а т л а ш т ы р ы л ғ а н .\nБик уңайлы система, - тине Фәрит Кәбир улы. Бер ҡарауға еңел генә күренгән эш менән яҡындан таныша барған һайын ауыл хакимиәтенең ниндәй ҙур планды тормошҡа ашырыуына тѳшѳнәһең. Дүрт йылға һуҙылған эш артында туҡтауһыҙ эҙләнеүҙән, проекттар һыҙыу, килешеүҙәр тѳҙѳү, подрядсы ойошмаларҙы йәлеп итеү, финанс сығанаҡтар табыу кеүек күҙгә күренмәгән бихисап мәшәҡәттәр. Мәҫәлән, 2011 йылда Калинин — Дауытов - 286, Урманлы - Яланлы - 430, Механизатор — Вәисов урамдарына 650 метр һыу торбалары һуҙғандар. 2012 йылда Вәисов һәм Мѳбәрәков - 447, 2013 йылда Мѳбәрәков — Тау башы - 530, 2014 йылда Тау башы - Калинин урамдарына 540 метр оҙонлоғонда һыу үткәргәндәр. Йәғни, дүрт йылда бѳтәһе 2883 метр һыу селтәре һуҙылған. Шул уҡ ваҡытта яңы идара итеү станцияһы урынлаштырыла. Һәр урамда янғынға ҡаршы гидранттар ҙа ҡуйылған. Был эштәрҙе атҡарыу ѳсѳн ошо йылдарҙа ауыл хакимиәте бюджетынан 1 641 143 һум 20 тин аҡса сарыф ителә. Ер ҡаҙғандан һуң боҙолған юлдарға таш түшәп, тигеҙләү эшенә “Урал” ПКС-ы (етәксеһе Рәүф Тайфур улы Хәлитов) хеҙмәткәрҙәрен йәлеп иткәндәр.\nМансур һәм Илсур Ғаззаловтар, Айгиз Исмәғилев, Рәсүл Сафин, Фуат Килмѳхәмәтов был эштәрҙә актив ҡатнашҡан. Сермәндә һәләтле кешеләр күп. Һыу үткәргән саҡта асфальт ҡатламын боҙмаҫ ѳсѳн ауылдың уйлап табыусылары Закир Мәғәфүров, Айҙар Шәйхетдинов, Рәил Вәлиуллин махсус ҡорамал уйлап тапҡан. Йәғни был агрегатты тракторҙың гидравлик системаһына тоташтырып, бер тѳн эсендә асфальт аҫтынан 2 метр 10 сантиметр тәрәнлектә тишек эшләп, һыу торбаһын сығарғандар. “Был ҡорамал бик уңайлы булды, юлды боҙмайынса ғына һыу үткәрҙек”, - ти Айытбай Зәбир улы. Закир Мәғәфүров, Салауат Ғарипов, Илгиз Хәйретдинов, Азамат Фәйзуллин юл тѳҙѳүҙә әүҙем ҡатнашҡан. Техника һәм тяғыулыҡ менән Юлай Татлыбаев,\nАртур Иҫәнбаев ярҙам иткән.\n- Ошо дүрт йылда Сермәндәге һыу селтәрен бер бѳтѳн итеп тоташтырыу маҡсатында алып барған эштәрҙе “Яңы тѳҙѳлѳш” тип атаным. Бынан тыш, Башҡортостан Республикаһының “Аҙ ҡатлы тѳҙѳлѳш” предприятиеһы аша бойомға ашырылған икенсе проект ѳҫтѳндә эш тамамланмаған. Уны “Ѳлкән тѳҙѳлѳш” тип йѳрѳтәм. Ул республика ҡаҙнаһынан финанслана. Тѳҙѳлѳш аҡса бүлеүгә ҡарап дауам итәсәк. 2012 йылда быға 3 млн. һум аҡса бүленде, уның 2 млн. һумы эҙләнеү, тикшеренеү эшенә, 1 млн. һумы проектлауға тотонолдо. Проект тормошҡа ашһа, киләсәктә Урта Сермәндә Ҡояшлы, Заһиҙуллин, Исмәғилев урамдарына һыу селтәре үтәсәк һәм аҙаҡ ѳс система тоташасаҡ. Һыу автоматик рәүештә кѳйләнәсәк. Ауылда һыу селтәре оҙонлоғо тағы ла 3764 метрға артасаҡ. Ауыл хакимиәте бюджетына йыл һайын торлаҡ-коммуналь тѳҙѳлѳш ѳсѳн бүленгән аҡсаны киләһе йылдан Сермәндә газ үткәреү эшен дауам итеүгә йүнәлтергә уйлайым. Мѳбәрәков урамының ҡалған бер ѳлѳшѳнә, Механизатор, Исмәғилев, Салауат Юлаев, Заһиҙуллин урамдарына газ үткәреү ѳсѳн проект эшләтәсәкбеҙ. Проекттар, әлбиттә, бик ҡиммәт. Әммә халыҡтың кѳнкүрешен яҡшыртыу тѳп маҡсаттарҙың береһе булып тора, - ти Айытбай Зәбир улы.\n“Урал” гәзитенең 24 июнендә сыҡҡан һанында “Бер хатта ике мәсьәлә” тигән мәҡәлә баҫылғайны. Унда Вәисов урамында йәшәгәндәрҙең йорттарына һыу килеп етмәүенә зарланыуы тураһында һүҙ бара. Һыу үткәреү буйынса тѳп эштәр тамамланғандан һуң беҙ тағы ла Вәисов урамы халҡы менән осраштыҡ.\nДиләфрүз Ишдәүләт улы СӘҒИТОВА:\n- Йәй проблемалар булды. Әлеге ваҡытта һыу яҡшы килә.\nКамил Баҡый улы ҺАҘЫЕВ:\n- Һыуҙан ҡәнәғәтбеҙ. Әлбиттә, йәйен һыуһыҙ ҙа ултырҙыҡ, улай ғына була инде. Эш бит.\nАйрат Нәҙербай улы Дәү-ләткирәевтарҙа йәйен дә булғайныҡ, шуға был юлы ла улар менән осраштыҡ.\n- Хәҙер һыу килеүе яҡшырҙы. Әле ҡәнәғәтбеҙ. Киләсәктә лә шулай булһын, - тине Айрат Нәҙербай улы. Айытбай Зәбир улы ауылды үҙәкләштерелгән һыу системаһы менән тәьмин итеү яҡлы. “Әлбиттә, һәр кем скважина ҡаҙҙырта ала, әммә был сифатлы һыу менән тәьмин итеүгә ышаныс тыуҙырмай. Үҙәкләштерелгән һыу системаһын махсус ойошма хеҙмәтләндерә, улар даими рәүештә һыу сифатын тикшертеп тора”, - ти ул. Сермәндәге һыу үткәреү “тарихы” менән ҡайһы бер хакимиәт башлыҡтары яҡындан танышып, үҙҙәрендә был тәжрибәне ҡуллана башланы. Бындай етәкселәргә “Афарин!” тип әйтергә генә ҡала.


Аяҡтарың ни хәлдә, дуҫым? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Сәләмәт булайыҡ » Аяҡтарың ни хәлдә, дуҫым?\nАяҡтарың ни хәлдә, дуҫым? 22.01.2019 // Сәләмәт булайыҡ\nФәһем алырлыҡ бәйән.\nБер ваҡиға мине ныҡ тетрәндерҙе. Беҙ йәшәгән урам йәмәғәт транспорты туҡталышынан йыраҡ урынлашҡан, шуға ҡайһы берҙә такси ҡулланабыҙ. Бер шулай таксиға сығып ултырғас, уны йөрөткән мөләйем, яғымлы егеттең халәтен күреп, хайран ҡалдым. Уның аяҡтары юҡ ине. Машинаға ҡул менән генә идара итә.\nМин һиҙҙермәҫкә тырышһам да, йөҙөмдә бер аҙ ғәжәпләнеү булдымы икән, ул минән:\n– Апай, ҡурҡтығыҙмы әллә? – тип һораны.\n– Юҡ, Аллаһы Тәғәлә миңә насар кешеләр ебәрмәй.\n– Мин күптән эшләйем. Аяҡтарымды был эштә юғалтманым. Үҫмер саҡта яҡынлашып килгән поезд алдынан йүгереп сығып, ошондай хәлдә ҡалдым. Йүләрлек бәләһе, төҙәтеп булмаҫлыҡ хата.\n– Аяҡтары булып та эшләмәй ятыусылар бар, ә һин маладис.\n– Әсәйемә рәхмәт, ул һәр ваҡыт дәртләндереп тора. Ул булмаһа, миңә бик ҡыйын булыр ине. Эштәге егеттәргә лә рәхмәт. Машинанан коляскаға төшөп ултырырға йә, киреһенсә, инергә ярҙам итәләр.\n– Аяҡһыҙ ҡалдым, тип уфтанып ултырмайһың, эшләп йөрөйһөң, был бит – батырлыҡ, иптәштәреңә аяҡлы булыуҙың ҙур бәхет икәнлеген аңларға үрнәк. Аңлап-хәстәрләп торған әсәйең булыуы ла – ҙур бәхет. Ҡарап барам – арҡаң ниндәй төп-төҙ...\n– Эйе, көн дә иртәнсәк физзарядка яһайым. Их, аяҡтарым булһа, әллә ниҙәр эшләр инем...\n– Аяҡтарыбыҙ булып та, уның ҡәҙерен белмәйбеҙ ҡайһы берҙә. Ә Аллаһы Тәғәлә бер һынауҙы ла юҡҡа бирмәй. Бәлки, һине ошо хәлдә ҡалдырып, ҙурыраҡ бәләләрҙән алып ҡалғандыр, – тип үҙемсә йыуаттым водитель егетте.\nОшолай матур итеп һөйләшеп барҙыҡ. Ихлас күңелле, асыҡ, ипле егет булып сыҡты. Машинаны ла бик һаҡ йөрөтә.\n...Аяҡтар кешегә рәхәтләнеп ергә баҫып йөрөр өсөн бирелгән, тыумыштан бүләк ителгән мөғжизә ул. Беҙ улар арҡаһында донъя гиҙәбеҙ, матурлыҡтар күрәбеҙ, көндәлек тормошто алып барабыҙ... Ҡайһы саҡта үҙебеҙҙең ниндәй ҙур бәхеткә эйә булғаныбыҙҙы аңлап та бөтмәйбеҙҙер... Ошо хаҡта тағы бер миҫал иҫкә төштө. Сере ябай: һаулығы ныҡ ҡаҡшау сәбәпле, минең яныма шифа эҙләп килеүселәр бихисап.\nТамам килеп терәлгәс...\n...Бер яҡтан икенсе яҡҡа ауа-түнә, саҡ-саҡ атлап килеп инде Зөлфиә.\n– Үләм, Зәүхиә, аптырағандан һинең янға килдем, – тине ул.\n– Аптырамағандар минең янға килмәй ҙә. Ана шул, “аптырай” башлағас ҡына иҫтәренә төшә, йә теге донъянан иҫкәртеү телеграммаһы килгәс, – тинем мин дә уйынлы-ысынлы.\n– Бер рәтем дә юҡ. Ауыртмаған, һыҙламаған ерем бармы икән тәнемдә. Табиптар “ике теҙеңде лә алыштырырға, имплант ҡуйырға ҡала” тинеләр. Ҡәһәр һуҡҡыры, артроз тигән сир. Эшләй-эшләй ҡатҡан, короче. Ул янбаш-бот быуыны боролорға ла бирмәй. Нисек ауыртыуын белһәң! Һөйәк һөйәккә ҡырылып бөткән әллә? Табип йылытыусы парафин, укол билдәләгәс, алған инем. Унан һуң икенсе табип тетмәмде тетеп әрләп ташланы: “Эсең тулы киста, ни өсөн парафин менән йылыттың?!” – тине. Ә кем белгән уны? Ҡушҡас, эшләнем инде.\nБөтөнләй хәл юҡ. Аҙ ғына эшләйем дә инеп ауам. Йөрәк ҡаға, бер бүлмәнән икенсеһенә ингәнсе хәлдән таям. Донъяның да ҡыҙығы ҡалманы.\nНимә тип алһыҙ-ялһыҙ анауса ҙур йортто төҙөнөк икән? Барыһы ла тороп ҡала... Ә мунсабыҙ ниндәй? Ни хәжәтемә ул хәҙер, сабынырға ла ярамағас? Йәшлегемә кире ҡайтһам, нисек йәшәргә белер инем. Мал йыям тип, сир йыйғанмын икән. Иргә лә һау саҡта ғына кәрәкбеҙ: хәҙер иғтибар ҙа итмәй. Балаларға рәхмәт, улар аңлап тора, борсола. “Әсәй, әйҙә, аҡса ла бирәбеҙ, ҡайҙа дауаланып була, бар”, – тиҙәр. Ҡайҙа бар һуң ул дауа? Үлемем килеп етте, ахыры. Һин нимә әйтерһең, Зәүхиә? – тип бер тында үткән ғүмерен һәм уның нәтижәһен һөйләп ишеттерҙе Зөлфиә.\nЫсынлап әйткәндә, аҡ халатлы табиптар был ханымды ҡайһы еренән тотоп дауалай башларға тип аптырағандыр. Кешенең үҙ хәлен ниндәйҙер эске бер тойомлау менән аңлауҙан, уның фекерләүенең дөрөҫ йүнәлеш алыуынан дауаланыуҙың ыңғай һөҙөмтәгә килеүенә бәйле осраҡ ине был.\n...Зөлфиә эштән бик таушалған ине. Бер ҙә үҙен ҡарамаған, донъя ҡыуған. Ә донъяһы сынъяһау: әллә нисә гектар ерҙә төрлө сәскә, ҡыуаҡ, ағас үҫентеләре үрсетеп һата. Эше бөткөһөҙ: уларҙы үҫтерергә, тәрбиәләргә, ҡаҙып алырға, һатыуға әҙерләргә кәрәк. Әлбиттә, тырышып донъя көтөү – яҡшы. Ләкин үҙеңде лә оноторға ярамай. Беҙҙең тән дә, ағзалар ҙа шулай уҡ тәрбиә көтә. Һәр ғәмәлдә алтын урталыҡ булырға тейешлеген онотабыҙ шул. Урыҫтар әйтмешләй, ”кидаясь из крайности в крайность, найдешь золотую середину, но будешь изрядно побитым”.\nСәмләнә белеү ҙә фарыз\n...Зөлфиә эшкә нисек тырыш, уңған булһа, үҙен дауалауға ла ғәләмәт әрһеҙлек менән йәбеште. Башта бер аҙ албырғап торҙо, әлбиттә. “Затлы донъяңдың рәхәтен күрергә, мунсаңдың ҡайнар парында миндек япраҡтары ҡойолғансы сабынырға бит һиңә”, – тип мин дә сәмләндерәм. Дауаланырға тотондоҡ. Артабан бүлекләп яҙам.\n1. Зөлфиә тәүге сиратта клизма ярҙамында эсәктәрен таҙартырға тотондо. Уның битендәге ҡара таптар тап ашҡаҙан-эсәк системаһының бысраҡҡа тулыуын, унда серегән ризыҡ ҡалдыҡтары барлығын иҫбатлай ине. Был торғонлоҡтоң зыяны ифрат ҙур. Беренсенән, ашаған ризыҡ йүнләп эшкәртелмәй. Икенсенән, эсәктәрҙә инфекция үҫешә, зыянлы бактериялар үрсей. Ит, май, ҡурылған, ыҫланған аҙыҡтар, колбаса-сосискалар рациондан алынды. Картуф, макарон, һөтлө бутҡаларға кәртә ҡуйылды. Былар – ваҡытлыса саралар, кеше шәбәйгәс, артабан нимә ашарға-ашамаҫҡа үҙе хәл итә. Сирҙәрҙең 99 проценты туҡланыуға һәм эсәктәрҙең эшмәкәрлегенә бәйле булыуын ғалимдар күптән иҫбатлаған.\n2. Ағзаларҙы йылытып дауаланыуҙан баш тарттыҡ.\n3. Таҙа кәрәсин табып, шуны эсә башланы. Иртән, ашарға ике сәғәт ҡалғас, бер ҡалаҡ һыу, шунан бер ҡалаҡ кәрәсин эсергә кәрәк. Интернетта кәрәсин менән дауаланыу тураһында мәғлүмәт күп, әммә уйлап, сама менән файҙаланыу фарыз. Кәрәсин тиҙ арала эстәге сереүҙе туҡтата, торғонлоҡ арҡаһында барлыҡҡа килгән микробтарҙы, паразиттарҙы юҡ итә (Зөлфиә миңә килгәнсе әллә нисә төрлө көслө антибиотиктар яһатҡайны, әммә файҙаһын күрмәгән). Уның янына көслө үләндәр төнәтмәһен аралаштырып эсергә кәрәк: әрем, дегәнәк япрағы һуты, меңъяпраҡ, уҫаҡ ҡайырыһы.\n4. Бөтөн быуындарға ла кәрәсин һөртәбеҙ. Кипкәс кенә кейенәбеҙ. Һөрткән кешеләр үҙҙәре генә белә ниндәй еңеллек килгәнен. Ул – тәбиғәттең бер мөғжизәһе. Кәрәсин быуындарҙағы ҡан әйләнешен яҡшырта, елһенеүҙе бөтөрә.\n5. Дегәнәк япрағы һутын миҙгел бөткәнсе эсәбеҙ. Ашарға ярты сәғәт ҡалғас, көнөнә өс тапҡыр икешәр аш ҡалағы эсергә кәрәк. Ул тиклем һутты нисек яһарға, тип уйлағандарға ла яуап бар. Уны иттартҡыстан үткәргәс, өҫтөнә бер-ике миллиметр ғына сығып торорлоҡ итеп шишмә һыуы ҡойоп, болғатабыҙ, шунан марля аша һығабыҙ.\n6. Лимон файҙаланабыҙ. Аллергияһы юҡтарға бер йәки бер нисә лимонды һығып, һутына шул тиклем үк миҡдарҙа һыу ҡушып эсергә, йәки емеште туңдырғыста ҡатырып, ҡырғыстан ҡырырға кәрәк. Бер ҡырғанда бер йәки ярты лимон файҙаланыла. Ҡайнар һыуҙа болғатып эсергә. Лимон иммунитетты күтәрә, хәлһеҙ организмға көс бирә, тәндәге шлактарҙы сығара. Аҡрын ғына тәнде элекке хәленә ҡайтара. Дөрөҫ ашамау арҡаһында тартылған, һуҙылған ағзалар, тән күҙәнәктәре нормаға килә. Кеше ҡурҡыныс итеп ябыҡмай, ә күҙҙәре нур бөркөп тора. Быуындар ҙа хәрәкәтләнә башлай. Ҡыҫылған нерв күҙәнәктәре эшләй башлай, ҡан юлдары асыла.\n7. Дауаланғанда аш-һыу исемлегендә салаттар (бигерәк тә кишер менән сөгөлдөр), яңы һығылған соктар, ҡарабойҙай бутҡаһы, йәшелсә аштары, фасоль, чечевица, ҡара икмәк, кефир, ҡымыҙ, ҡатыҡ, ҡыҙыл борос, һарымһаҡ, һуған, кипкән емештәр, бал, сәтләүектәр, тауыҡ һурпаһы булырға тейеш. Көн һайын бер нисә бытбылдыҡ йомортҡаһын сей килеш һытып эсергә була. Ҡыҫҡаһы, Зөлфиәгә тәбиғи витаминдарҙан, минералдарҙан торған бәләкәй, ләкин файҙалы, иммунитетты күтәрә торған рацион ҡалдырҙыҡ.\n8. Зөлфиәгә мотлаҡ сөгөлдөр кеүәҫен эсергә кәрәк ине. Ул бауырҙың эшмәкәрлеген ипкә килтерә, гемоглобинды күтәрә.\n9. Физик күнекмәләр булыуы мотлаҡ. Сергей Бубновскийҙың “Упражнения для коленных суставов”, “Лечебная гимнастика при артрозе” тигән күнекмәләрен көн дә иртәнсәк яһай башларға кәрәк. Мин ул табип алдында баш эйәм. Үҙем билем ауырта башлағаны бирле көн дә яһайым, биш минут ваҡыт кәрәк. Билдең ауыртыуын күптән оноттом инде. Хатта күп кенә кеше ошо ысул менән геморройҙы, умыртҡа бүҫерен һәм башҡа сирҙәрҙе лә еңде. Бары тик инструкция буйынса эшләргә һәм, үҙеңдең хәлеңдән сығып, самаһын белеп яһарға ғына кәрәк.\n... Тәүҙә Зөлфиәгә тәҡдим ителгән аш рационы уны астан үлтерергә йыйынған һымаҡ тәьҫир итте.\n– Кит инде, ошоларҙы ашап тороп буламы?\n– Файҙанан башҡа бер ни булмаҫ. Ни өсөн атыу элекке туҡланыуың һине эстән сереткән һуң?\n– Киҫәк-киҫәк ит ашаным, майлы һурпа эстем, күмәс, икмәк, колбаса, тәмлекәстәр өҫтәлдән өҙөлмәне. Аяҡ өҫтө, ашыҡ-бошоҡ ашау ҡәҙимге күренешкә әйләнде. Тик шул кимәлгә етермен тип уйламағайным, – тип бот сапты ул.\nКәңәштәргә ҡолаҡ һал\nӘлбиттә, Зөлфиә урынында бөгөн беҙҙең һәр ҡайһыбыҙ ҡалыуы ихтимал. Тормош та үҙгәрҙе хәҙер. Һигеҙ сәғәттән торған биш көнлөк эш тәртибе бөттө. Донъя көтөр, балаларҙы үҫтерер, уҡытыр, кейендерер өсөн аҡса күп кәрәк, ә хаҡтар ҡиммәт. Ғәҙәттә, кешеләр алһыҙ-ялһыҙ 12-шәр сәғәт эшләй. Туҡланыу шарттары булмаған эш урындары ла бар. Көн буйы баҫып тороу, йәки ултырып, ҡалҡынып та ҡарарға ярамаған эш төрҙәре лә бихисап. Хоҡуҡ боҙоу икәнлеген белһәләр ҙә, кешеләр, ғәҙәттә, эшһеҙ ҡалмайым тип, бер ни өндәшмәй түҙергә мәжбүр... Хәйер, мин дә – ошо уҡ система ҡорбаны. Көн дә сәғәттәр буйы аяҡ өҫтө дәрес биргәндә, бер кемдең дә, аяҡтарың ни хәлдә, уларҙы һаҡла, тип кәңәш биргәне булманы.\nПедсоветта бары тик уҡытыу, белем биреү сифаты хаҡында һөйләштек, ә уҡытыусының һаулығы – иң артҡы планда. Хәйер, бөгөн теләһә ҡайһы эштә лә шулай. Һин йә эшләйһең, йә зарланмайһың. Зарланһаң, ана бара юлың. Ә аяҡтарҙы һаҡлау зарур! Быға бәйле бер нисә кәңәшем бар:\n1. Аяҡтарҙы хөрмәт итергә, яратырға, хәстәрләргә кәрәк.\n2. Бер ваҡытта ла ҡыҫып, төртөп торған аяҡ кейеме кеймәҫкә. Булмаһа, өҫтөңә арзаныраҡ кейем һатып ал, ә аяғыңа – сифатлыны, һәйбәтте.\n3. Артыҡ ауырлыҡ йыймаҫҡа тырышығыҙ. Тимәк, ашауҙы көйләргә кәрәк. Аяҡтар көнө буйы еңел баҫып йөрөргә, әммә Зөлфиәнеке һымаҡ дүрт күнәк картуф күтәреп йөрөргә тейеш түгел.\n4. Аҙнаһына ике-өс тапҡыр йылы, тоҙло һыуға тығып ултырырға. Һөрткәс, массаж яһап алырға.\n5. Эш төрөнә ҡарап, аяҡтарҙың торошон тикшереп торорға. Көн буйы баҫып торһаң, йоҡлар алдынан мотлаҡ аяҡтарҙы күтәреп ҡуйып, ятып торорға.\n6. Оҙаҡ ултырып эшләй торған эш булһа, көн үҙәгендә нисек тә яйын табып, баҫып тороп бармаҡ остарына күтәрелеп-төшөп алығыҙ.\nТубыҡтарҙағы быуындарҙы уңға-һулға әйләндереп алығыҙ. Шулай иткәндә уларға ҡан килә, ҡатмайҙар.\n7. Хатта торорға ла ваҡыт булмаһа, был бик насар эш. Ул саҡта инде, исмаһам, ҡулдарығыҙ менән көн үҙәгендә аяҡтарҙағы мускулдарға массаж яһап тороғоҙ. Ауыртҡан, ҡатҡан ерҙәргә бигерәк тә. Тубыҡтарға һуғып-һуғып алығыҙ.\n8. Иртәнсәк уянғас, аяҡтарҙың табандарын ситкә, алға-артҡа һуҙып алығыҙ. Бәкәлдәрҙәге быуындарҙы ла уңға-һулға әйләндерегеҙ. Иренмәйенсә, велосипед “әйләндереп” алһағыҙ ҙа була.\n9. Аяҡ билдән башлана. Бил ныҡ, сәләмәт булһа, аяҡтар ҙа ышаныслы йөрөй. Билдә бүҫер, йә нерв ҡыҫылған булһа, хәл хөрт. Шуның өсөн С. Бубновскийҙың “Комплекс упражнений для поясничного отдела позвонка” тигән күнекмәләренең ғәләмәт шәп икәнен белеп тороғоҙ, өйрәнегеҙ, көн дә эшләгеҙ. Ул күнекмәләр еңел, 5-10 минут ваҡыт талап итә. Йоҡонан уянғас, урындан тормай эшләһәң дә була. Билдән түбән мускулатураны ғына нығытып ҡалмай, бөтөн умыртҡа һөйәгенә файҙалы, билдәге, муйындағы, күкрәк өлөшөндә ҡыҫылған нервылар, хондроздар юҡҡа сыға. Бер кемгә лә зыяны юҡ.\n10. Аяҡ табанында бик күп мөһим нөктәләр бар. Шуға аяҡ табандары өсөн массажер күрһәгеҙ, аҡса йәлләмәгеҙ, алығыҙ. Ифрат файҙалы. Телевизор ҡарарға барыбыҙ ҙа ярата. Шул саҡта әкрен генә, үҙ яйығыҙға массаж яһап ултырығыҙ. Махсус ваҡыт бүлә алһағыҙ, тағы ла яҡшы. Табанына массаж яһап торған кешенең хәтере ныҡ шәп була, ҡолаҡтары һәйбәт ишетә. Ә аяҡтарға ниндәй ҙур файҙа! Ҡан әйләнеше һәйбәт булһа, аяҡта веналар ҡалҡмай, шеш булмай, булғаны кәмей.\n11. Мөмкинлек сыҡҡан һайын йәйәү йөрөгөҙ.\n12. Быуындар, һөйәктәр өсөн иң файҙалы ризыҡтар – ат, кәзә һөтөнән ҡымыҙ, бытбылдыҡ йомортҡаһы (сей көйө эсеү), ҡатыҡ, кефир, эремсек һыуы, ҡойҡа һ.б.\nАяҡ таяҡ булмаһын\nАяҡтарҙы нисек сәләмәт тотоу хаҡында тағы ла күберәк яҙырға була. Тик шуныһы: кеше проблеманың мөһимлеген аңлауы, кәрәкле мәғлүмәтте табыуы һәм файҙалы кәңәштәрҙе ҡулланыуы фарыз, сөнки запас аяҡтар юҡ. Һәр кемдең үҙенән тора – ваҡыт юҡҡа һылтанмағыҙ. Ул саҡта пенсияғыҙҙы үҙ аяҡтарығыҙҙа йөрөп тотонорһоғоҙ, рәхәтен күрерһегеҙ.\nКүптәрҙе, әлбиттә, яҙманың геройы Зөлфиәнең яҙмышы ҡыҙыҡһындыралыр. Минең янға көскә атлап килеп ингән ҡатын хәҙер юҡ инде. Яңылыш аңлай күрмәгеҙ – иҫән ул, сөнки үҙен дауалауға шул тиклем тырышып тотондо, шуға һөҙөмтә лә көттөрмәне. Бөгөн ул – ике бите янып торған, йөҙөндә бер ҡара табы ҡалмаған, шеш әҫәре лә күренмәгән, баҫҡысты йүгереп кенә менгән, биш йылға йәшәргән ханым.\n– Кешеләр аптырай: үҙгәреп, матурайып киттең, тиҙәр. Вәт бит, күп ашау, ул ғына түгел, нимә тура килде, шуны һоғоноу, үҙ-үҙеңде яратмау, ҡарамау нимәгә алып барып еткергән. Табиптар ҡул һелтәгәйне бит инде. Тырыштым, әлбиттә. Физзарядка әле лә яһайым. Ашауым да бүтән төрлө. Салат та яһап өлгөрәм. Баҡсамда иһә эшселәр ялланым. Вәт иҫәр булғанмын – бөтөн эште үҙеңә бөтөрөп буламы? “Сама” тигән ғәмәлде үҙләштерәм. Йәшәүе лә күңелле булып китте. Ул дегәнәк һуты ифрат шәп икән. Ғүмер буйы һарай аръяғы тулып үҫте, ә мин белмәгәнмен дә файҙалы икәнлеген. Ҡорһағым шиңде. Өлгәшелгән менән туҡтарға йыйынмайым. Күпме үләндәр янынан уҙып йөрөп, шуны ла йыйып эсә белмәгәнмен, тип үкенәм. Берҙе үлем күҙенә ҡараным инде. Аллаһы Тәғәләгә рәхмәт, әмәлен бирҙе, аҡылға ултыртты, – тип һөйләне хәлен миңә Зөлфиә.\nБына шулай: аяҡ һәм таяҡ һүҙҙәре бер генә хәреф менән айырыла. Хәстәрлек күрелмәһә, аяҡтың ана шул “таяҡҡа” әүерелеүе бар шул. Ошо хаҡта гәзит уҡыусылар ҙа уйланһын ине.


Өлгөлө йорт, ихата ниндәй булырға тейеш?\nӨфөлә иң яҡшы йорт, ихата һәм урамды асыҡлау буйынса уҙғарылған конкурсҡа тиҙҙән йомғаҡ яһала. Әле комиссия ағзалары ҡатнашыусыларҙың адрестары буйынса рейд үткәрә.\nШарлауыҡта таштан ташҡа бәрелеп аҡҡан һыу быуаға төшә лә фонтан булып атыла. Яһалма күлдә уйынсыҡ аҡҡош менән ысын балыҡтар бергә йәшәй. Нуғай ҡасабаһында Тәхфәт Ғәйнан улы яңы йорт һала башлау менән бер рәттән уның эргәһен төҙөкләндереүгә тотона. Ихатала итек кейеп бысраҡҡа батып йөрөгө килмәне, ти ул.\nЙәшелсәләрҙең баҡсала үҙ урыны бар. Бындағы һәр нәмәне Төхфәт Ғәйнан улы үҙ ҡулдары менән булдырған. Бөрөнән алма үҫентеләре алып ҡайта. Виноградтың алты төрөн ултырта. Беҙҙең яҡта һирәк осрай торған үҫемлектәрҙе күргәҙмәләрҙә эҙләп таба. Уларҙы ла теләһә нисек түгел, билдәле бер тәртиптә ултырта. Береһенең сәскәһе ҡойолоуға эргәһендәгенеке ата башлай. Ҡайһы берҙәренең хатта, ҡар яуғас та сәскәһе ҡойолмай икән. 15 сутый ерҙе ошондай әкиәти урынға әйләндереүгә бер йыл ваҡыт киткән.\nӘ бына Өфө районының Романовка ҡасабаһында йәшәүсе Сокольниковтарҙың ғаилә башлығы балыҡҡа алыҫ йөрөмәй. Ул уны ихатаһындағы быуала үрсетә. Йәшәргә тип һатып алған урын һаҙлыҡлы булып сыға. Берәүҙәр быға ҡайғырыр ине. Сокольниковтар иһә, ер аҫтынан бәреп торған шишмәләргә ҡушып һыу ағыҙып быуа яһай.\nИрина Сокольникова, «Иң яҡшы ихата» конкурсында ҡатнашыусы: «Өй эргәһендә быуа булдырыу идеяһы үҙенән-үҙе тыуҙы. Тормош иптәшем балыҡсы. Көн дә эштән ҡайта ла ошонда сыға. Тота ла кире һыуға ебәрә. Бында һаҙан һәм табан балыҡтар үрсетәбеҙ. Уларҙы көн һайын ашатабыҙ».\nБыуа хужаларға оҡшап ҡала һәм уның эргәһендә тағы икенсеһен эшләй, күпер һала. Һуңғы эшләнгәне минеке, тәүгеһе иремдеке, ти Ирина Петровна. Эҫе көндә бында һыу инергә лә була.\nБер ай дауамында барған конкурсҡа 22 ғариза ҡабул ителгән. «Иң яҡшы урам» номинацияһында ғына ҡатнашырға теләүселәр аҙыраҡ булып сыҡҡан. Бәйге икенсе йыл үткәрелә. Киләсәктә ул дауам ителер тип көтөлә. Ҡатнашырға теләүселәр үҙҙәре ҡаланың коммуналь хужалыҡ идаралығына мөрәжәғәт итә ала. Еңеүселәрҙе бүләкләү тантанаһы октябргә билдәләнгән. Йорт эргәһендә ошондай матурлыҡ булдырыу, уны көн һайын тәрбиәләү үҙе үк еңеү. Ялҡаулыҡты, битарафлыҡты еңеү.


ҮҘ ТЕЛЕМӘ МӘҘХИӘ! — Башкирская государственная филармония имени Хусаина Ахметова\nНовости ҮҘ ТЕЛЕМӘ МӘҘХИӘ!\n18 декабря 2020 Иркә ӨМӨТБАЕВА/Киске Өфө\nТелдең матурлығы, илаһилығы йыр аша һәр кешенең күңеленә үтеп инә. Юҡҡамы ни әсәйҙәребеҙ беҙҙе сабый саҡта бишек йыры йырлап йоҡлатҡан, өләсәй-олатайҙарыбыҙ төрлө һамаҡтар менән яратҡан… Туған тел — ул халыҡтың тере күңеле, һөйләп торған шатлығы, ҡайғыһы, һүҙ хәтере, бөтмәҫ-төкәнмәҫ рух байлығы. Туған теле барҙың — туған рухы бар.\nБашҡорт теле көнө уңайынан Х. Әхмәтов исемендәге Башҡорт дәүләт филармонияһында үткән матур концерт рухи балҡышы менән хәтерҙә ҡалды. Сәхнәнән әйтелгән һәр һүҙ, яңғыраған һәр йыр, хатта музыканттарҙың һәр нотаһы ошо һалҡын көндә рухи аҙыҡ алырға теләп килгән тамашасының күңеленә үтеп инде. Концерттан һуң уларҙың бер ни тиклем таралышмай, афишалар ҡуйылған стенд эргәһендә фекер алышып, киләһе концерттарға килергә пландар төҙөп тороуы — һүҙҙәремдең хаҡлығын раҫлай. «Сәләм, дуҫ!» тип исемләнгән тамашаның сценарийы Миләүшә Ҡаһарманованыҡы, ул шул тиклем ябай ҙа, күңелгә ятышлы ла, һәр кем өсөн аңлайышлы ла булды. Бында һәр нәмә теүәл уйланып, еренә еткереп башҡарылған. Концерттың режиссеры Башҡортостандың атҡаҙанған артисы Рәмизә Мөхәмәтшина, йырсылар, музыканттар һәм бейеүселәргә ошо яҙылған сценарийға сағыу төҫтәр индергән.\nКонцерттың Рәми Ғарипов һүҙҙәренә Илшат Яхин ижад иткән «Туған тел» йыры менән башланыуы башта уҡ тамашаға ниндәйҙер бер илаһилыҡ, тылсымлылыҡ, рух бирҙе. Халыҡ музыка ҡоралдары оркестры музыканттары тәүге нотаны алыу менән, солистарҙың тәүге һүҙе менән тәндәр сымбырлап китте. Бар кешегә таныш һүҙҙәр был юлы бөтөнләй башҡаса яңғырап, күңелдең иң төпкөл урындарына инеп, күҙ йәштәре аша бәреп сыҡты. Был йыр халыҡҡа оран да, ниндәйҙер доға ла булып яңғыраны.\nАлып барыусылар Зилиә Сафиуллина менән Зөлфир Басиров тамашасылар менән бергә башҡорт телендәге иң мөһим бер нисә генә һүҙгә туҡталып китте. Һәм һүҙҙәрҙең ниндәйҙәре! Әсәй, мөхәббәт, бала, ҡояш, тыуған ил… Миңә ҡалһа, тап ошо һүҙҙәр бар булмышыбыҙҙы билдәләй. Филармония артистарының ошо темаларға йырҙар башҡарыуы тап ошо һүҙҙәрҙең матурлығын, илаһилығын тағы ла бер ҡат иҫбатланы. Ғөмүмән концертта яңғыраған бер йыр ҙа артыҡ, йә иһә темаға тап килмәне, тип әйтеп булмай. Һәр ҡайһыһы урынлы. Әйткәндәй, кисәлә ҡурай моңо йыш яңғыраны. Талантлы музыканттар Башҡортостандың атҡаҙанған артистары Азат Биксурин менән Рушан Биктимеров был тылсымлы уйын ҡоралының башҡорт халыҡының бөтмәҫ хазинаһы, юйылмаҫ хәтере, мәңгелек намыҫы икәнен моң аша еткерҙе.\nКонцертта тағы ла шуға иғтибар иттем. Башҡорт теленең матурлығы беҙҙең бейеү сәнғәтенә лә һеңгән. Филармония бейеүселәре һәм «Салауат» балалар бейеү академияһы (етәкселәре Маргарита һәм Рөстәм Ғәндәлиповтар) тәрбиәләнеүселәре үҙҙәренең нәзәкәтле хәрәкәттәре менән, әйтерһең дә, халыҡҡа хикәйә, шиғыр, хатта роман һөйләне.\nБилдәле ғалим Ғайса Хөсәйеновтың: «Туған тел — ул ата-әсәң теле, донъяла тәү ишеткән һүҙең, асылған телең, рухи моңоң» тигән һүҙҙәре бар. Башҡорт дәүләт филармонияһында үткән тамаша һәр милләт өсөн дә үҙ туған теленең ниндәй ҡәҙерле булыуын күрһәтте. «Ниндәй бәхет үҙ телеңдә рәхәтләнеп сәләм биреү! «Сәләм, дуҫ!» тип өндәшеү. Үҙ телеңдә һөйгәнеңә мөхәббәтеңде аңлатыу, балаңа бишек йырын йырлау… Ошонан да ҙурыраҡ бәхет бармы икән! Һәр милләт вәкиле ошоно аңлап үҙ туған теленә һаҡсыл ҡарашта булһын ине», — тигән теләктәрен белдерҙе тамашаның алып барыусыһы Зөлфир Басиров.\nТелен һөйгән илен һөйөр, тигән әйтемде иҫтә тотоп, филармония ижади коллективы концертты Башҡортостандың халыҡ артисы Артур Туҡтағолов етәкселегендәге «Далан» эстрада төркөмө башҡарыуында тыуған илебеҙ, Башҡортостаныбыҙ хаҡында йырҙар менән тамамланы.\nТел, ил, халыҡ яҙмышына битараф кеше сәхнәгә сығып һүҙ йөрөтә алмай. Телде һаҡлап ҡалыуҙа, йәғни илде һаҡлап ҡалыуҙа иң яуаплы бурыс — тап улар иңендә. Х. Әхмәтов исемендәге Башҡорт дәүләт филармонияһында телдең ҡәҙерен, бәҫен, матурлығын белгән егеттәр һәм ҡыҙҙар ижад итә. Бөгөн улар сәскән изге орлоҡтар киләсәктә шытып сығып, емештәрен биреренә иманым камил.


Татарстан Премьер-министры вазифаһын башҡарыусы Рауил Моратов: «Иғтибарҙы сеймал ресурсы буйынса хәл ителмәгән мәсьәләләргә йүнәлтергә кәрәк» // Иҡтисад | новости башинформ.рф\nТатарстан Премьер-министры вазифаһын башҡарыусы Рауил Моратов: «Иғтибарҙы сеймал ресурсы буйынса хәл ителмәгән мәсьәләләргә йүнәлтергә кәрәк»\n15:36, 26 мая 2011 Иҡтисад\nБөгөн Өфөлә асылған «Ҙур химия» халыҡ-ара форумында ҡатнашыу өсөн Татарстан Республикаһынан ҙур делегация килде. Уны Татарстандың Премьер-министры вазифаһын башҡарыусы Рауил Моратов етәкләй.\n— Был форумда беҙ Рәсәй иҡтисады үҫеше өсөн көнүҙәк темаларҙы тикшерәсәкбеҙ, — тине ул пленар ултырышта. — Беҙҙең өсөн нефть химияһы аша иҡтисадты үҫтереү — буш һүҙ түгел. Волга буйы ҡалаларының барыһын да берләштергән осраҡта ғына нефть химияһы продукцияһын етештереү күләмдәре арттырыласаҡ, тип иҫәпләйем.\nРауил Моратов, химия сәнәғәтенең өҫтөнлөклө үҫеше илдә тулы күләмдә тормошҡа ашырылмай, тип билдәләне. Бөгөн Рәсәйҙә етештерелгән ун миллион тонна углеводород газының 3,5 миллионы ғына нефть химияһы ихтыяждарында ҡулланыла. Илдә йәнә нефть химияһы продукцияһының бер нисә йүнәлеше производствоһы бөтөнләй юҡ. Һөҙөмтәлә был өлкәлә тауар импорты арта, шул уҡ ваҡытта сит ил етештереүселәре бик йыш Рәсәй сеймалын файҙалана.\n— Иң элек сеймал ресурсы буйынса хәл ителмәгән мәсьәләләргә иғтибар йүнәлтергә кәрәк, — тип белдерҙе Рауил Моратов. — Бөтә пландарыбыҙ ҙа тормошҡа ашыр һәм мәсьәләләр хәл ителер, тип өмөтләнәбеҙ. Беҙ Башҡортостандың һәм Татарстандың потенциалы менән ғорурланабыҙ. Беҙҙең республикалар алдында торған иң юғары бурыстар ҙа үтәләсәк, быға шигебеҙ юҡ.


4(2011) » "Йәшлек" гәзите\nГазета "Йәшлек" » Облако тегов » 4(2011)\nНовости / Башҡортостан // 18-01-2011, 10:21\nШаран ауылы менән Туймазы ҡалаһын тоташтырыусы автомобиль трассаһынан Октябрьский ҡалаһына, шулай уҡ уның аша Һамар, Тольятти йәки Ҡаҙанға барыусы транзит автотранспорт та файҙалана....\nРәсәй һәм Франция ғалимдары Өфөлә осрашасаҡ\nНовости // 18-01-2011, 10:21\n17 ғинуарҙан 21-нә тиклем Башҡорт дәүләт университеты базаһында Рәсәй иҡтисадының аҡса-финанс мәсьәләләре буйынса Рәсәй – Франция семинарының сираттағы сессияһы үтә.\nИке илдең финанс өлкәһендәге ҙур белгестәре Рәсәйҙең 2010 йылдағы социаль-иҡтисади үҫеш йомғаҡтарын, бөтә донъя валюта-финанс баҙары проблемаларын һәм перспективаларын, илебеҙ иҡтисадының башҡа мөһим мәсьәләләрен тикшерәсәк....\nТәрбиәгә бала алһаң – 365 мең һум!\nНовости // 18-01-2011, 10:20\nБашҡортостан Республикаһының Дәүләт Йыйылышы – Ҡоролтай депутаттары яҡын көндәрҙә ошо туралағы законды ҡараясаҡ. Яңы закон тәрбиәгә етем бала алған ғаиләләргә 365 мең һум күләмендә матди ярҙам күрһәтеүҙе маҡсат итеп ҡуя. Әлеге пособие һәр бала өсөн айырым түләнә. Мәҫәлән, ғаилә уллыҡҡа йәки ҡыҙлыҡҡа ике сабый ала икән, уларға 730 һум күләмендә дәүләт ярҙамы күрһәтелә. Тимәк, был әллә күпме етем сабыйға ғаиләгә урынлашыу мөмкинлеген бирәсәк, тигән һүҙ....\nГ. Шебаев – һаулыҡ һаҡлау министры\nНовости / Башҡортостан // 18-01-2011, 10:19\nБР Президенты Рөстәм Хәмитов Указы менән Георгий Шебаев БР һаулыҡ һаҡлау министры итеп тәғәйенләнде.\nШебаев Георгий Анатольевич 1976 йылда Өфөлә тыуған. И. Сеченов исемендәге Мәскәү медицина академияһын тамамлаған. Медицина фәндәре кандидаты.\n2010 йылдан ошо көнгә тиклем БР һаулыҡ һаҡлау министры урынбаҫары, министр вазифаһын башҡарыусы булып эшләгән.\nГеоргий Шебаев – Рәсәй иҡтисадын модернизациялау һәм технологик үҫтереү буйынса РФ Президенты ҡарамағындағы консультатив эшсе төркөм ағзаһы....\nЯңы министр райондар менән таныша\nНовости / Башҡортостан // 18-01-2011, 10:18\nРеспубликаның ауыл хужалығы министры Эрнст Исаев Ейәнсура һәм Күгәрсен райондарына сәфәре барышында малсылыҡ фермаларында, мал аҙығы ихаталарында, иген келәттәрендә, машина-трактор парктарында булды, хужалыҡ етәкселәре, белгестәр менән аралашҡанда мал ҡышлатыу барышы, мал аҙығы, орлоҡ, яғыулыҡ менән тәьминәт кимәле, хеҙмәт хаҡы, ауыл хужалығы предприятиеларының киләсәге менән ҡыҙыҡһынды....\nНовости / Башҡортостан // 18-01-2011, 10:16\nРеспублика Президенты Рөстәм Хәмитов Нуриман районына эш сәфәрендә үҙәк район дауаханаһында 2006 йылда туҡтатылған хужалыҡ корпусы төҙөлөшө менән яҡындан танышып, уны төҙөп бөтөрөү кәрәклегенә баҫым яһаны....\nНовости // 18-01-2011, 10:15\nДонъя энергетикаһының яңы аҙымы\nБыйылғы йыл «Бритиш Петролеум» менән «Роснефть» компаниялары өсөн генә түгел, тотош донъя энергетикаһы өсөн үҙенсәлекле булырға тейеш.\nКилешеү буйынса улар Арктика шельфындағы газ һәм нефть ятҡылыҡтарын бергәләп үҙләштерәсәк, ә был – яҡынса күҙаллауҙар буйынса, 5 млрд тонна нефть һәм 10 триллион кубометр газ. Компаниялар үҙ-ара акциялары менән алмашмаҡсы һәм бергәләп Арктиканы тикшермәксе. Рәсәй Хөкүмәте иһә был проект өсөн иң уңайлы һалым режимын булдырмаҡсы. РФ Хөкүмәте Премьер-министры Владимир Путин әйтеүенсә, ил Хөкүмәте был эште хуплаясаҡ. Уның бөтә донъя нефть газ тармағына ҙур ғына йоғонто яһауы ихтимал.\nЯңы проект өсөн Рәсәйҙә махсус ғилми-тикшеренеү үҙәктәре асыласаҡ....\nРубрикалар / Хәтер // 18-01-2011, 10:13\nБашҡортостан фәне ҙур юғалтыу кисерҙе. 60-сы йәшендә Ринат Мөхәммәт улы Йосопов – күренекле тарихсы-этнолог, БР-ҙың атҡаҙанған мәҙәниәт хеҙмәткәре, Рәсәй Фәндәр академияһы Өфө ғилми үҙәге Тарих, тел һәм әҙәбиәт институтының этнология бүлеге мөдире беҙҙең аранан китте....\nНовости / Башҡортостан // 18-01-2011, 10:11\nБР Дәүләт Йыйылышы – Ҡоролтайҙа 13 мартта бер мандатлы Отрадово (28-се), Иглин (45-се) округтарында үтәсәк депутаттар һайлауға кандидаттар күрһәтеү һәм теркәү тамамланды. БР Үҙәк һайлау комиссияһы хәбәр итеүенсә, ике депутат мандатына һигеҙ кеше дәғүә итә. Шуларҙың алтыһы «Берҙәм Рәсәй», КПРФ, ЛДПР, «Ғәҙел Рәсәй» партияларының төбәк бүлексәләренән күрһәтелгән, икәүһе – үҙ-үҙҙәрен күрһәтеүселәр....\n1 һум өсөн 5000 һум!\nНовости // 18-01-2011, 10:10\nЯбай кеше өсөн биш һум аҡса биреп, биш мең һум аҡса эшләү мөмкинлеге булғаны юҡ ине әле. Хәҙер тимер аҡсаны тотонмай, быяла банкаларға ғына йыйып барған кешеләр тик торғандан байып китә ала – Уралдың бер банкыһы «Бөркөттөң һул тәпәйе аҫтында 5000 һум» тип аталған акция үткәрергә булған. Был кредит ойошмаһы халыҡтан 1, 2, 5 һумлыҡ тимер аҡса йыя. Әлбиттә, бер шарт бар: аҡса 2003 йылда Санкт-Петербургтың монета һарайында сығарылған булырға тейеш....


Немец исемле, милләте буйынса сыуаш, үҙе башҡорт халыҡ йырҙарын башҡара\nВернер Макар улы тормошҡа һөйөү менән баға. Тормош һынауҙарына ябай күҙлек аша ҡарап өйрәнгән ижадсының һәр көнө йыр-моң менән үтә. Ул гел яңынан-яңы эҙләнеүҙәр өҫтөндә. Милләтем буйынса сыуаш, исемем немецтыҡы булһа ла, күңелем менән башҡорт мәҙәниәтенә тартылам. Айырыуса халыҡ йырҙарын башҡарғанда аңлатып бөткөһөҙ тойғолар кисерәм, ти ул.\nВернер Семеновты көйөргәҙеләр үҙешмәкәр сәнғәт оҫтаһы, талантлы кеше булараҡ белә. 50 йылдан ашыу ғүмерен ул Күмертау ҡалаһы сәхнәһенә арнай. Тамашасы һөйөүен яулай. Ижадсының репертуарында биш тиҫтәләп төрлө телдәге йырҙар бар. Уларҙың яртыһынан күбеһе башҡортса.\nЙорт эсе үҙенсәлекле бер моңға тулды. Вернер Семеновтың баян төймәләренә баҫҡан бармаҡтарына хатта күҙ ҙә эйәрмәй. Тормош иптәше Фәриҙә ханым - ижадсының төп таянысы.


Владимир Путин ҙур матбуғат конференцияһы уҙғара // Сәйәсәт | новости башинформ.рф\nВладимир Путин ҙур матбуғат конференцияһы уҙғара\n14:54, 17 декабря 2015 Сәйәсәт\nБөгөн Рәсәй Президенты ҙур матбуғат конференцияһы уҙғара. Владимир Путин 11-се тапҡыр сит ил һәм Рәсәй журналистары менән осраша. Мәскәүҙең Халыҡ-ара сауҙа үҙәгендә 1300-ҙән ашыу журналист дәүләт башлығына һорауҙарын биреп ҡалырға тырыша. Улар араһында Башҡортостандың киң мәғлүмәт саралары вәкилдәре лә бар.\nОсрашыу башында Владимир Путин илдең социаль-иҡтисади хәленә баһа бирҙе. Милли валютаның тотороҡланыуын, сәнәғәт етештереүе үҫешен, ауыл хужалығының ыңғай динамикаһын билдәләне. Ауыл халҡына быйыл юғары уңыш алғандары өсөн рәхмәт белдерҙе. Дәүләт башлығы капиталдың ситкә китеүенең кәмеүен һыҙыҡ өҫтөнә алды.\nРәсәй Президентының журналистар менән аралашыуын «Рәсәй-1», «Рәсәй-24» һәм «Беренсе канал» телеканалдары, «Маяҡ», «Хәбәрҙәр ФМ» һәм «Рәсәй радиоһы» радиостанцияларында тура эфирҙа тыңларға мөмкин.


Рөстәм Хәмитов һайлау һөҙөмтәләренә баһа бирҙе | ГТРК «Башкортостан» — Новости Уфы и РБ\nРөстәм Хәмитов һайлау һөҙөмтәләренә баһа бирҙе\n19 марта 2018 — 15:51 ГТРК «Башкортостан»\nБашҡортостанда һайлау ҙур ойошҡанлыҡ менән һәм халыҡтын власҡа ышанысын дәлилләп үтте. Республикала тауыш биреү йомғаҡтарына дәғүә белдерергә сәбәп юҡ. Рөстәм Хәмитов Башҡортостанда Президент һайлауы һөҙөмтәләренә баһа бирҙе.Республика граждандарының 75 проценты үҙенең һайлаусы хоҡуғын файҙаланып һайлау участкаларына барҙы һәм ил Президенты өсөн тауыш бирҙе, тине Рөстәм Зөки улы. Төбәк башлығы фекеренсә, ҡала-ауылдарҙағы халыҡтың һайлау участкаларына әүҙем килеүе власть органдарының һәр кимәленең, сәйәси партиялар һәм йәмәғәтселектең берҙәм һәм файҙалы эшмәкәрлеге һөҙөмтәһе. Һайлау йомғаҡтары кешеләрҙең етәкселеккә ышанысын күрһәтеп кенә ҡалмай, ә властың халыҡ алдындағы яуаплылығын көсәйтә, тип белдерҙе Рөстәм Зәки улы.


Яҡташтарына эш хәстәрләй » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Яҡташтарына эш хәстәрләй\nЯҡташтарына эш хәстәрләй 26.12.2014 // Йәмғиәт\nЭшмәкәрлеген бер нисә йүнәлештә көйләгән уңғандар арабыҙҙа етерлек. Мәҫәлән, Балаҡатай районы йүнселе Радик Насибуллин, беренсенән, төҙөлөш менән шөғөлләнә, икенсенән, магазин асҡан, өсөнсөнән, тауар етештерә. Эшҡыуарлыҡтың нескәлектәре тураһында Радик Ризуан улы үҙе һөйләй:\n– Бөгөн ПВХ-нан тәҙрәләр етештерәбеҙ, баҙарҙа был тауарға ихтыяж бик ҙур. Кемдер һатып ҡына ала, ә бүтәндәр беҙҙән уны ҡуйып биреүҙе лә үтенә. Егеттәргә ауылдарға сығып, иҫке тәҙрәләрҙе һүтеп, яңыһын ҡуйыу һис тә мәшәҡәт түгел.\nБик күп йылдар эшләгәс, шуға инандым: хәҙер халыҡ яңы йорттар төҙөүгә һәм иҫке өйҙәренә реконструкция эшләүгә бик етди ҡарай. Был бик яҡшы күренеш, һәр беребеҙ камиллыҡҡа ынтылырға тейеш. Кескәй генә өйҙән бынамын тигән йорт яһап ҡуйырға мөмкин. Теләк кенә кәрәк.\nТөҙөлөш көйлө генә барһа ла, сауҙа урыным юҡ ине. Күҙ ҡурҡа, ҡул эшләй тигәндәй, “Экватор” исемле магазин астым. Унда төҙөлөш һәм хужалыҡ тауарҙары ғына һатам.\nТөҙөлөш бригадаһына яҡташ ир-егеттәрҙе генә йыйҙым, мәктәпкә, балалар баҡсаһына капиталь ремонт үткәрәбеҙ. Мәҫәлән, һуңғы ваҡытта Иҫке Балаҡатай ауылында урынлашҡан махсус интернат-мәктәпкә ремонт яһаныҡ. Илшат Хәбибуллин, Ришат Әсмәндийәров, Динир Әбделғәлимов, Рифат Тәҡиев һәм башҡалар һәр ергә лә өлгөрә. Балаҡатайҙан тыш, Ҡыйғы, Мәсетле, Салауат, Дыуан райондарына ла барып эшләйбеҙ.\nӘле төҙөлөштә тендер буйынса эш итәләр. Күп осраҡта дәғүәләшеүҙә ниңәлер өфөләр еңә, төҙөлөш объекттары уларға эләгә. Ошо мәсьәлә берәй нисек көйләнһә, эшҡыуарҙарға еңелерәк буласаҡ, минеңсә. Ә дөйөм алғанда, үҙебеҙсә алға ҡарап йәшәргә ынтылабыҙ, төрлө йүнәлештә эш итеүебеҙ – тырышлыҡтың, хатта тәүәккәллектең бер билдәһе.\nҺәр кем, бәләкәйме-ҙурмы, киләһе көндәргә маҡсат ҡуйып йәшәй. Шлаклы блок яһау тураһында уйланабыҙ, сөнки төҙөлөш материалдарын күпләп һәм төрләндереп етештереү отошлораҡ.\nРайон: Балаҡатай районы.


Йондоҙнамә (12-18 февраль) » "Йәшлек" гәзите\nГазета "Йәшлек" » Махсус бит » Йондоҙнамә (12-18 февраль)\nЙондоҙнамә (12-18 февраль)\nКәйефегеҙҙең ыңғай яҡҡа үҙгәргәнен асыҡ тойорһоғоҙ. Күптәр кеше араһында үҙен күрһәтергә тырышыр, ләкин бының өсөн мөмкинлектәр булмаҫ һымаҡ. Был арала булдырған танышлыҡтар киләсәктә файҙа килтерер. Йомала уйламаған хәбәр ишетеүегеҙ ихтимал.\nҺәйбәт осор. Донъяуи мәсьәләләр ҡайһы ваҡыт етди уйланырға мәжбүр итер. Бәғзеләр элегерәк ҡорған маҡсаттарына үҙгәрештәр индерер. Шаршамбыла күптән күрмәгән яҡын танышығыҙ үҙе хаҡында белдерер. Иң яҡшы көндәрегеҙ – йома һәм шәмбе.\nҮҙ көсөгөҙгә ышанысығыҙ мотлаҡ артыр. Тик был хәлдән файҙаланыу өсөн шарттар әҙ булыр кеүек. Кеше аҡсаһы менән бәйле мәшәҡәттәр өҫтәлеүе мөмкин. Ләкин был эштең ахыры һәйбәт бөтөр. Йомала килеп сыҡҡан ҡаршылыҡ еңел хәл ителер.\nКиләсәккә булған маҡсаттарығыҙҙы бер аҙ асыҡлай алырһығыҙ. Был арала бурысҡа алмағыҙ, бурысҡа инеү дошмандарығыҙҙы ғына арттырыр. Төп эшегеҙҙәге тырышлығығыҙ етәкселәр тарафынан тейешле баһа алыр. Әлегә эшегеҙҙе алмаштырырға кәңәш ителмәй.\nНиндәйҙер осраҡлы ғына ваҡиға тормошоғоҙға ыңғай йоғонто яһар. Ҡайһы бер нәмәләргә күҙегеҙ асылыр. Шаршамбыла өмөтлө тәҡдим ишетеүегеҙ бик ихтимал. Аҙна барышында ҡәҙимгенән икеләтә күберәк эшләрһегеҙ.\nМәшәҡәтле осор. Ҡайһы бер эшегеҙҙе төрлө сәбәп арҡаһында ваҡытлыса кисектереп торорға ла тура килер. Был арала һеҙҙең хаҡта ғәйбәт таратыуҙары тураһында ла белерһегеҙ. Йомала тәжрибәле кешенән файҙалы тәҡдим ишетерһегеҙ.\nАҙнаның тәүге яртыһында ныҡышмалыраҡ булырға кәңәш ителә. Тырышлығығыҙ арҡаһында элек «тешегеҙ үтмәгән» эштәрҙе лә урынынан ҡуҙғатып ебәрерһегеҙ. Шаршамбынан һуң төрлө сәбәп арҡаһында әүҙемлегегеҙҙе күрһәтә алмаҫһығыҙ шикелле.\nБыл арала күберәк аралашырға, дуҫтарығыҙға яҡыныраҡ булырға кәңәш ителә. Ҡайһы бер яңылыҡтарҙы, файҙалы нәмәләр хаҡында ишетерһегеҙ. Бәғзеләр элек боҙолған мөнәсәбәттәрҙе еңел генә яңынан ялғар. Йомала ниндәй ҙә булһа ла дәғүәнән ары торорға тырышығыҙ.\nҺеҙҙең өсөн яуаплы осор. Элек ҡорған маҡсаттарығыҙға табан тағы ла бер аҙ яҡынайырһығыҙ һымаҡ. Эш урынында абруйығыҙ артыр. Аҙна башындараҡ ишеткән яңылыҡ кәйефегеҙҙе күтәрер. Ул аҡса менән бәйле булыр.\nҺеҙҙе ҡаршылыҡлы көндәр көтә. Ҡайһы бер эштәрегеҙ туҡтағандай тойолор. Икенсе яҡтан, тормош уңайлы мөмкинлектәр ҙә биреп торор. Шаршамбыла уларҙы күреп ҡалырға тырышығыҙ. Һуңғы ваҡиғаларҙан һабаҡ алыу ҙа файҙаға булыр.\nЭштәге ығы-зығы, төрлө мәшәҡәт көс-хәлегеҙҙе алыр, моғайын. Шишәмбелә кемдер элекке бурысығыҙ тураһында иҫегеҙгә төшөрөр. Шуға ҡарамаҫтан, үҙегеҙҙе тыныс тотоғоҙ – тиҙҙән барыһы ла яйланыр. Ҡыҫҡа ваҡытҡа булһа ла тәбиғәткә сығырға тырышығыҙ.\nДөйөм хәлегеҙ тотороҡло булыр. Ләкин айырым ваҡиғаларҙың кире йоғонтоһо булыуы ихтимал. Был шаршамбыла асыҡ беленер. Күптәргә икенсе кешенең эшен дә башҡарырға тура килер һымаҡ. Аҙна аҙағы һәйбәтерәк үтер.\nСығыу ваҡыты 12-02-2018, 13:01 | Ҡаранылар: 450\nЙондоҙнамә (5-11 февраль)\nЙондоҙнамә (18-24 декабрь)\nЙондоҙнамә (2-8 октябрь)\nЙондоҙнамә (18 – 24 сентябрь)


Табиптарыбыҙға – Путиндан юғары наградалар\n23 Июнь , 10:31\nРәсәй Президенты Владимир Путин коронавирусҡа ҡаршы фиҙакәр көрәшкән Башҡортостан табиптарына рәхмәт белдерҙе. Ковид инфекцияһы осоронда медицина ярҙамын ойоштороу һәм күрһәтеүҙәге ҡаҙаныштары, юғары профессионализмы өсөн республика медиктары дәүләтебеҙ башлығының юғары наградаларына лайыҡ булды.\nРәсәй Президенты Владимир Путин коронавирусҡа ҡаршы фиҙакәр көрәшкән Башҡортостан табиптарына рәхмәт белдерҙе. Ковид инфекцияһы осоронда медицина ярҙамын ойоштороу һәм күрһәтеүҙәге ҡаҙаныштары, юғары профессионализмы өсөн республика медиктары дәүләтебеҙ башлығының юғары наградаларына лайыҡ булды. Был туралағы күрһәтмә хоҡуҡи мәғлүмәт порталында донъя күрҙе.\nДокументта билдәләнеүенсә, Рәсәй Президентының Почет грамотаһы менән 27 медицина хеҙмәткәре бүләкләнә. Араларында Республика һуғыш ветерандары госпиталенең бүлек мөдире Елена Алексеева, Мәсәғүт үҙәк район дауаханаһы табибы Азат Бәширов, Башҡортостан һаулыҡ һаҡлау министры урынбаҫары Ольга Горбацевич, Баймаҡ үҙәк ҡала дауаханаһы шәфҡәт тутаты Фирүзә Юнысбаева бар.\nРәсәй Президентының Рәхмәтенә тағы 25 медик лайыҡ булды. Мәҫәлән, 2-се Республика клиник дауаханаһы шәфҡәт туташы Рәйлә Бакирова, Өфө ҡалаһы 13-сө дауахана табибы Эльвира Ғәлинурова, Нефтекама ҡала дауаханаһы табибы Дамира Ирмәкова һәм башҡалар.\nХалыҡ һаулығы һағында тороусы 17 табибыбыҙға яңыраҡ ҡына – “Ватан алдындағы ҡаҙаныштар өсөн II дәрәжә” орденының миҙалы, 46 кешегә Лука Крымский миҙалы бирелеүен билдәләп үтәбеҙ. Шулай уҡ улар менән бергә “Рәсәй Федерацияһының атҡаҙанған һаулыҡ һаҡлау хеҙмәткәре” исемдәрен алыусылар ҙа булды.\nФото “Башинформ”дан алынды.


Республика президенты вазифаһында ҡала\nшимбә, 23 сентябрь 2017, Казан вакыты 17:54\nРеспублика президенты Мортаза Рәхимовтың был аҙнала вазифаһынан китеүе ихтимал.\nБыл хаҡта республика президенты хакимиәтендәге сығанаҡҡа һылтанып “Ведомости” сәхифәһе хәбәр итте. Рәсәй президенты хакимиәтендә лә был хәбәрҙе раҫлағандар. Башҡортостандағы проблема көн кеүек асыҡ, был аҙналамы, һуңғараҡмы уны хәл итәсәктәр тигән ул.\nРеспублика президенты вазифаһына Санкт-Петербург хакимиәтенең торлаҡ комитеты рәйесе Юнис Лоҡманов һәм Федерация шураһы ағзаһы Рудик Исҡужин дәғүә итә.\nСәхифә мәғлүмәттәренә ҡарағанда, Юнис Лоҡмановҡа 48 йәш, Стәрлетамаҡ ҡалаһында тыуған. Юнис Лоҡманов рәсми рәүештә президент булыу тураһында белдермәгән. Һеҙгә шундай тәҡдим булдымы тигән һорауға Комментарияһыҙ тип яуап биргән. Юнис Лоҡманов милләте буйынса татар. Рәсәй президентының Идел буйы федераль округындағы вәкиле аппаратынан хәбәр итеүҙәренә, милләткә ҡарап республикала йәшәүсе милләттәр өсөн мәсьәләне идеаль хәл итеү юлын тәҡдим итеүе бик ҡыйын.\nХәбәр ителеүенсә, Лоҡманов Рәсәй президенты Дмитрий Медведев менән дә, Рәсәй президентының Идел буйы федераль округындағы тулы хоҡуҡлы вәкиле Григорий Рапота менән осрашҡан. Республика президенты иһә отставка тураһында белдермәй.\nУл Австрия лотореяһы фирмаһы етәкселеге менән эшлекле осрашыу үткәрҙе. Был компания Рәсәйҙә тәүгеләрҙән Башҡортостанда махсус лоторея программаһын бойомға ашыра башланы. Фекер алышыуҙа Австрия фирмаһы вәкилдәре Башҡортостанда был лоторея һатыла башлауын белдерҙе.\nКомпания әле үк 20 кешене эш менән тәъмин иткән. Быйыл фирмала эшләүселәр һаны 50-гә етәсәк. Башҡортостан президенты билдәләүенсә, иҡтисади көрсөк мәлендә был ыңғай күренеш. Австрия лотореяһы фирмаһы етәксеһе Карл Штос әфәнде белдереүенсә, 2010-сы йылға ул етәкселек иткән компанияның Башҡортостандағы бүлексәһенең тауар әйләнеше 50 миллион евроға етерегә тейеш. Был инде урындағы ҡаҙнаға өҫтәмә килем тигән һүҙ.


Больница в Нефтекамске получила два видеобронхоскопа\nВести. Коротко: доблестных отцов оказалось больше чем планировали\nНа радиостанции Маяк состоялась неожиданная музыкальная премьера\nВ Сибае начали строить детский центр реабилитации\nКосмические технологии в медицине: «Вести» о новых возможностях Башкирских хирургов\nОштрафовали за издевательство над детьми: бывшей сотруднице уфимского приюта сегодня вынесли приговор\nДевять инноваторов из Башкортостана выиграли гранты по 500 тысяч рублей\n386 из 5159\nУлар бөгөн республика хөкүмәтендә осрашыуҙар уҙғарҙы. Әңгәмә барышында быға тиклем булған бәйләнештәрҙе юғлтмау кәрәклеге билдәләнде. Һуңынан ауыл хужалығы министрлығында иҡтисадтың төрлө тармаҡтарында инвестициялар йәлеп итеү, берлектәге проекттар булдырыу мөмкинлеге ҡаралды. Хәбәрсебеҙ Ғәлимйән...\nБыйыл көҙ Рәсәйҙә иҡтисади үҫеш көтөлә. Иҡтисади үҫеш министры Алексей Улюкаев ошо турала Петербург халыҡ-ара иҡтисади форумында белдерҙе. Алексей Улюкаев фараздарына ярашлы, 2016 йылдан башлап Эске тулайым продукт 2-3 процентҡа үҫә барасаҡ. Әлеге ваҡытта хаҡтар артыуы күҙәтелмәй, Рәсәй һумының...\nБөгөн Хәтер һәм ҡайғы көнө\nБөйөк Ватан һуғышы башланыуға теүәл 74 йыл. 1941-се йылдың 22-се июне таңында фашистик Германия ғәскәрҙәре иҫкәртеүһеҙ Советтар Союзына баҫып инә. 4 йылға һуҙылған яуҙа рәсми мәғлүмәттәр буйынса 27 миллион кешенең ғүмере өҙөлөп, йөҙҙәрсә мең ауыл һәм ҡала ер менән тигеҙләнә. Башҡортостан ил...\nЙоғошло ауырыуҙарҙы дауалау һәм иҫкәртеү – кешелекте борсоған иң мөһим мәсьәләләрҙең береһе. 20-се быуат башында, бактериофаг препараттары төркөмө асылғас, сирҙәрҙе дауалау ыңғай һөҙөмтәләр бирә. Һуңыраҡ, антибиотиктар барлыҡҡа килеү менән, бактериофагтарға иғтибар кәмей төшә, әммә...\nИҫкәртелгән, тимәк, ҡоралланған\nЙәй миҙгеле Башҡортостан таможняһы хеҙмәткәре өсөн өҫтәмә мәшәҡәттәр осоро. Баш ҡаланың һауа вокзалына донъяның төрлө дәүләттәренән ҡайтыусы юлсылар багажын тикшереү һәм тыйылған әйберҙәрҙе асыҡлау бермә-бер арта. Сәйәхәтселәр үҙ сумкаларында тәмәке ҡабынан келәмдәргә тиклем йәшерергә тырыша....\nӨфөлә ҡояш батареялары ярҙамында эшләүсе туҡталыш барлыҡҡа килде\nКөндөҙ ҡояш батареялары энергия туплай, ә кисен уның ярҙамында реклама, юл билдәле һәм башҡаланың тарихи урындары төшөрөлгән картиналар яҡтыртыла. Был проект шәхси инвестициялар иҫәбенә тормошҡа ашырылған. Башҡортостанда был йүнәлештә әүҙем эшмәкәрлек алып барыла. Бөтә Рәсәйҙә берәү...\nУҡыусылар яҡшылап ҡағиҙәләрҙе белһен һәм үҙҙәрен алдан һынап ҡараһын өсөн Башҡортостанда Бөтә Рәсәй физик культура һәм спорт комплексы фестивале уҙғарыла. Ошондай сара бөгөн Өфөнөң Биатлон спорт һауыҡтырыу комплексында үтә. Унда республиканың төрлө район-ҡалаларынан үҫмерҙәр ҡатнаша.Сөләймән...\nАвстрияның иҡтисад белгестәре Рәсәйгә ҡарата индерелгән санкцияларҙан күрелгән зыян күләмен 100 миллиард евроға баһалаған. 2 миллион кеше эш урындарын ҡалдырған. Илдең иҡтисади тикшеренеүҙәр институты хисаптарынан күренеүенсә, санкциялар сәйәсәтенән Рәсәй түгел, ә Европа берлеге илдәре зыян күрә....\nСанкт-Петербургта халыҡ-ара иҡтисади форумдың бөгөн икенсе көнө\nАбруйлы сарала Башҡортостан етәксеһе Рөстәм Хәмитов етәкселегендәге республика делегацияһы ла ҡатнаша. Рөстәм Хәмитов Шанхай хеҙмәттәшлек ойошмаһының эшлекле форумында сығыш яһап бизнес вәкилдәре араһында хеҙмәттәшлекте яңыса ҡороу кәрәклеген билдәләне. Был йәһәттән Көнбайыш Ҡытайҙан Европаға юл...\nРеспублика башлығы был турала Новости мәғлүмәт агентлығына биргән интервьюһында белдерҙе.Аэропорт, отельдәр, юлдар әҙер. Конгресс холл бинаһы төҙөкләндерелде. Башҡортостан концерт залы яңыртылды. Аэропорттың халыҡ-ара терминалы төҙөлдө. Хәҙер ул сәғәтенә 800 пассажирҙы хеҙмәтләндерә ала. Әле...\nСтәрлетамаҡта таксистҡа һөжүт иткәндәр\nҒәҙәттән тыш хәл бөгөн төнөн теркәлде. Иҫерек ир ҡулына балта тотоп машинаның артҡы тәҙрәләрен вата. Водитель машинанан сығып өлгөрә. Шаһиттар иҫеректе тотоп ҡулын бәйләп ергә һалып ҡуялар һәм полиция хеҙмәткәрҙәрен саҡырталар.\nУның Бөйөк Еңеүҙең 70 йыллығы уңайынан иғлән ителгән амнистияға эләгеүе ихтимал.Авария Силәбе өлкәһе биләмәһендә апрель айында теркәлгәйне. Шкода Октавия машинаһы ҡаршы яҡ юлға сығып йөк ташыусы МАЗ менән бәрелешкәйне. Фажиғәлә алтын тренер Сергй Михалевтың ғүмере өҙөлдө. Енәйәт эшен тикшереү...\nТәфтишселәрҙең күҙаллауынса, улар һатыусыларҙың иғтибарһыҙлығынан файҙаланып сауҙа нөктәләрендә аҡса урлаған. Кибеттәрҙең береһендә аҡса урлау мәлен күҙәтеү камераларына төшөрөп алған. Күренеүенсә, мутлашыусылар алдан билдәләнгән план буйынса эш итә. Ир-егеттәрҙең береһе арзанлы ...\nХеҙмәт хаҡын конверттарҙа түләгән етәкселәргә ҡарата енәйәт эше ҡуҙғатыласаҡ\nРәсәй Дәүләт Думаһына ошо туралағы закон проекты тапшырылған.Документҡа ярашлы, предприятиелар директорҙарына 500 мең һумға тиклем штраф һалыу йәки 3 йылға иркенән мәхрүм итеү ҡарала. Ҡайһы бер мәғлүмәттәр буйынса, илдә конверттарҙа түләнгән хеҙмәт хаҡының өлөшө 50 проценттан ашыу\nУраҙаның маҡсаты — иманды нығытыу, рухи үҫешкә өлгәшеү, йәшәүҙең асылы, өҫтөнлөктәре хаҡында уйланыу. Иманлы кешеләр өсөн ураҙа, тәү сиратта, рухи һәм физик яҡтан сафланыу, тыйылған сара һәм күренештәрҙән ситтә тороу мөмкинлеген бирә. Асия Мансурованың оҫта ҡулдары тәмле ризыҡтар бешерә. ...\nБаш ҡала аэропортында Өфө-Анталия рейсы тотҡарланған\nБыл самолет менән сит илгә барыусылар 12 сәғәттән ашыу көтөргә мәжбүр, пассажирҙарға тағы күпме көтөргә тура килере билдәһеҙ. Авиакомпаниянан белдереүҙәренсә, борт техник сәбәптәр арҡаһында осош яһай алмай. Аэропорттан хәбәрсебеҙ Ғәлимйән Ибәтуллин телефон аша һөйләй.\nРеспублика юлдарынан ,,Хәрби туғандашлыҡ,, һәм ,,Десант туғандашлығы,, хәрәкәттәре ағзалары ойошторған патриотик автомобиль йөрөшө үтә\n,,Тымыҡ океан Еңеү маршруты,,нда ҡатнашыусылар кисә Өфөлә туҡтап үтте. Колонна 2-се июндә Владивосток ҡалаһында старт алғайны, ике ай эсендә 5 автобилдән торған экипаж Рәсәйҙең 44 ҡалаһы аша үтергә, Севастополь ҡалаһынан Санкт-Петербургҡа етеп Япон, Ҡара, Балтик диңгеҙҙәрен тоташтырырға...\nБашҡортостан вәкилдәре "IВолга" йәштәр форумына юлланды\nСара бөгөн Һамар өлкәһендә асыла. Унда Волга буйы федераль округы төбәктәренән алдынғы ҡарашлы йәштәр йыйыла. Һамар өлкәһендә үткән мәртәбәле форумға Республиканан 110 йәш кеше саҡырыу алды. Улар бөгөн иртәнге етелә Өфөнән юлға сыҡты. 1 «IВолга» – идеялар майҙаны, унда йәш ғалимдар,...\nИҫке Собханғол ауылында Бөрйән районының социаль-иҡтисади үҫешенә арналған кәңәшмә үтте\nУлтырышты Башҡортостан хөкүмәте Премьер-министрының беренсе урынбаҫары Рөстәм Мәрҙәнов алып барҙы. Унда районды аяҡҡа баҫтырыу буйынса план тикшерелде һәм бер нисә өҫтөнлөклө йүнәлеш билдәләнде. Тәүҙә иһә республика хөкүмәте делегацияһы төбәктәге проблемалар менән танышты. Яңы Монасип һәм...\nЕвропала МЕРС вирусынан бер ир һәләк булған. Кореяла был короновирустан үлеүселәр 154 кә еткән. Илдә 2 мең уҡыу йорто, мәктәпкәсә учреждениелар ябылған, күмәк халыҡ ҡатнашлығындағы сараларҙы үткәреү тыйылған. МЕРС вирусы тәүге тапҡыр 2012-се йылда Сәғүд ғәрәбстанында асыҡланған. Әле уға ҡаршы дарыу...


Республиканың һынлы сәнғәте ауыр юғалтыу кисерҙе\n75 йәшендә Башҡортостандың халыҡ рәссамы , Рәсәйҙең рәссамдар берлеге ағзаһы Зөфәр Ғаянов арабыҙҙан китте. Зөфәр Ғаян улы 1941 йылдың 14 майында Балтас районының Һәйтәк ауылында донъяға килгән.\nУл Мәскәү өлкә художество учлищеһы һәм Өфө дәүләт сәнғәт институтын тамамлағандан һуң 1987 йылға тиклем башҡорт дәүләт художество музейы директоры була. Зөфәр Ғаянов үҙ эштәрендә фигура һәм предмедтарҙы реалистик стилистикала һүрәтләп, һыҙыҡтарға өҫтөнлөк бирә, арауыҡты күп планлы итеп күрһәтеп композияциялар эшләй, романтик йүнәлеш алған ғәҙәти тормош темаларына мөрәжәғәт итә. Уның эштәре бик күп күргәҙмәләрҙә урын ала. Талантлы рәссам, педагог, билдәле йәмәғәт эшмәкәре Зөфәр Ғаян улы Ғаянов тураһында иҫтәлек беҙҙең йөрәктәрҙә мәңге һаҡланыр. Некрологка Башҡортостан башлығы, Дәүләт Йыйылышы-Ҡоролтай рәйесе, мәҙәниәт министры һәм башҡа рәсми вәкилдәр ҡул ҡуйған. Мәрхүм менән хушлашыу иртәгә Михаил Нестеров исемендәге Башҡорт дәүәләт художество музейында көндөҙгө сәғәт берҙә башлана.